open-index/open-wikipedia-markdown huggingface dataset:
ശിവമണി

thumb|250px|മുംബൈയിലെ കലാ ഘോഡ ആർട്സ് ഫെസ്റ്റിവലിൽ ശിവമണിയുടെ ഡ്രം പ്രകടനം.
ഇന്ത്യയിലെ തമിഴ്‌നാട് സംസ്ഥാനത്തു നിന്നുള്ള ഒരു മേളവിദഗ്ദ്ധനാണ്‌ **ശിവമണി** എന്ന **ആനന്ദൻ ശിവമണി** (ജനനം:1959). ഡ്രം വായനയിൽ വൈദഗ്ദ്ധ്യം പ്രകടിപ്പിക്കുന്ന ഇദ്ദേഹം ഉടുക്ക്,കഞ്ചിറ,ദർബുക തുടങ്ങിയ വിവിധ വാദ്യോപകരണങ്ങളിലും കഴിവു തെളിയിച്ചിട്ടുണ്ട്.2019 ൽ അദ്ദേഹത്തിന് പദ്മശ്രീ ലഭിച്ചു..

ഐ.പി.എൽ. മത്സരങ്ങളിൽ ചെന്നൈ സൂപ്പർ കിങ്സിന്റെ ചിയർ ലീഡിംഗ് ടീമിന്റെ ഭാഗമാണ് ഇദ്ദേഹം. പ്രതിഭയുടെ തിളക്കമുള്ള ഈ കലാകാരന്‌ വലിയ ഒരു ആരാധനാവൃന്ദം ഉണ്ട്. 2008 ലെ ഐ.പി.എൽ മത്സരത്തോടനുബന്ധിച്ചുള്ള ശിവമണിയുടെ സംഗീത പരിപാടി എല്ലാ ജനങ്ങളെയും ആവേശം കൊള്ളിച്ചു.

## ജീവിത രേഖ

ചെന്നൈ ആസ്ഥാനമായുള്ള കൊട്ടു വിദ്വാൻ എസ്.എം. ആനന്ദിന്റെ മകനാണ്‌ ശിവമണി. ഏഴാം വയസ്സിൽ തന്നെ അദ്ദേഹം കൊട്ടു പഠിക്കൽ ആരംഭിച്ചിരുന്നു. പതിനൊന്നാം വയസ്സിൽ സംഗീത ജീവിതം തുടങ്ങിയ ശിവമണി പിന്നീട് മുംബൈയിലേക്ക് പോയി. ശിവമണി തന്റെ 'ഗോഡ്‌ഫാദർ' ആയി കണക്കാക്കുന്നത് എസ്.പി. ബാലസുബ്രമണ്യത്തെയാണ്‌.

## സംഗീത ജീവിതം

ശിവമണിയുടെ ആദ്യകാലത്തെ സംഗീത പരിചയങ്ങൾ കുന്നക്കുടി വൈദ്യനാഥൻ, എൽ. ശങ്കർ പോലുള്ള സംഗീതപ്രതിഭകളുമൊത്തായിരുന്നു. ഒരിക്കൽ തബല വിദഗ്‌ദ്ധൻ സക്കീർ ഹുസൈൻ തന്റെ ഒരു പരിപാടിയിൽ വേദി പങ്കിടുന്നതിനായി ശിവമണിയെ ക്ഷണിക്കുയുണ്ടായി.

ലൂയിസ് ബാങ്ക്സ് ഉൾപ്പെടെയുള്ള പലരുമായും ചേർന്ന് അദ്ദേഹം പരിപാടി നടത്തിയിട്ടുണ്ട്. കൂടാതെ എ.ആർ. റഹ്‌മാനുമായി വിവിധ രാജ്യങ്ങളിൽ സംഗീത പര്യടനവും ചെയ്തിട്ടുണ്ട്.  'ഏഷ്യ് ഇലക്‌ട്രിക്' എന്ന പേരിൽ ഒരു സംഗീത ബാൻഡും ശിവമണി നടത്തുന്നു.

'റോജ', 'രംഗ് ദെ ബസന്തി' ,'താൽ' ,'ലഗാൻ', 'ദിൽസെ' ,'ഗുരു' ,കാബൂൾ എക്സ്പ്രസ്സ് തുടങ്ങിയ നിരവധി ചലച്ചിത്രങ്ങളിൽ ഡ്രം വായിച്ചത് ശിവമണിയാണ്‌.*കാദൽ റോജാവെ* ,*പുതു വെള്ളൈ മലൈ* , *ചയ്യ ചയ്യ* തുടങ്ങിയ പാട്ടുകളിലെ സംഗീതത്തിലും ശിവമണിയുടെ സംഭാവനയുണ്ട്.

ദുബായ്, മോസ്കോ, ന്യൂയോർക്ക്, ദോഹ, ടോറോണ്ടോ എന്നിവിടങ്ങളിൽ പരിപാടികൾ അവതരിപ്പിച്ചിട്ടുള്ള ശിവമണി ചില ചലച്ചിത്രങ്ങളിലും അഭിനയിച്ചിട്ടുണ്ട്.

## അവലംബം

വർഗ്ഗം:1959-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഇന്ത്യയിലെ ഡ്രം വിദഗ്ദ്ധർ
വർഗ്ഗം:കലാകാരന്മാർ
പ്രക്കാനം

കേരളത്തിലെ പത്തനംതിട്ട ജില്ലയിലെ ഒരു ഗ്രാമമാണ് **പ്രക്കാനം**. പത്തനംതിട്ട പട്ടണത്തിൽ നിന്ന് ഏഴ് കിലോമീറ്റർ അകലെ ഓമല്ലൂരിനും ഇലന്തൂരിനും മധ്യേയായിട്ടാണ്  ചെന്നീർക്കര ഗ്രാമപഞ്ചായത്തിൽ ഉൾപ്പെട്ട ഈ പ്രദേശം സ്ഥിതി ചെയ്യുന്നത്. പ്രക്കാനം കിഴക്ക്, പ്രക്കാനം പടിഞ്ഞാറ് എന്ന് പ്രക്കാനത്തെ രണ്ടായി തിരിക്കാം. ചെറിയ കുന്നുകളും നെൽപാടങ്ങളും ഉള്ള പ്രക്കാനം ഒരു കാർഷിക ഗ്രാമമാണ്. റബറാണ് പ്രധാന കൃഷിയെങ്കിലും നെല്ലും മറ്റ് വിളകളും കൃഷിചെയ്യപ്പെടുന്നുണ്ട്.

## വിദ്യാലയങ്ങൾ
#ഗവ. എൽ .പി .സ്കൂൾ, പ്രക്കാനം
#യു .പി .സ്കൂൾ, പ്രക്കാനം
#എം .ജി .യു .പി .എസ്സ് പ്രക്കാനം
## പ്രധാന ആരാധനാലയങ്ങൾ
### ക്ഷേത്രങ്ങൾ
#### ഇടനാട്ട് ഭദ്രകാളി ക്ഷേത്രം
പുരാതനമായ ഒരു ഭദ്രകാളി ക്ഷേത്രമാണിത്. മീന മാസത്തിലെ മകയിരം നാളിലാണു ഇവിടത്തെ ഉത്സവം. കെട്ടുകാഴ്ച്ചയും കലാപരിപാടികളുമായി  നടത്തുന്ന  ഉത്സവത്തോടനുബന്ധിച്ചുള്ള ഒരു പ്രധാന ചടങ്ങാണ് കോട്ടകയറ്റം. പടയണിപ്പാറ മലങ്കാവിലേക്കുള്ള ഊരാളിയുടെ സഞ്ചാരമാണ് കോട്ടകയറ്റം എന്ന പേരില് അറിയപ്പെടുന്നത്.നിർദ്ധിഷ്ട ചടങ്ങുകൾക്ക് ശേഷമാണു ഇത് ആരംഭിക്കുന്നത്. മലകളോടും അതിന്റെ അധിപനായ മലദേവനോടും ഉള്ള കടപ്പാട് പ്രാചീന മലയോര കർഷക ജനത വച്ചു പുലർത്തുന്നതിന്റെ ഒരു തെളിവായി ഇതിനെ കണക്കാക്കപ്പെടുന്നു.
#### കൈതവന ശ്രീ ദുർഗ ഹനുമാൻ ക്ഷേത്രം
ഇവിടെയുള്ള മറ്റൊരു പ്രധാന ക്ഷേത്രമാണ് കൈതവന ശ്രീ ദുർഗ ഹനുമാൻ ക്ഷേത്രം. ദുർഗാ ദേവിയാണ് ഇവിടുത്തെ പ്രധാന ദേവത.  മഹാദേവൻ, ഹനുമാൻ സ്വാമി, ഗണപതി, ധർമ്മ ശാസ്താവ്, ബ്രഹ്മരക്ഷസ്, ശ്രീമഹായക്ഷി അമ്മ, നാഗരാജാവ്, നാഗയക്ഷി, യോഗീശ്വരൻ, മലദേവർ എന്നിവരെ ഉപദേവതകളായും ആരാധിക്കപ്പെടുന്നു.
### പള്ളികൾ
#### സെന്റ് മേരീസ് ഓർത്തഡോക്‌സ് വലിയ പള്ളി, പ്രക്കാനം
പ്രക്കാനം വലിയ പള്ളി എന്നറിയപ്പെടുന്ന സെന്റ് മേരീസ് ഓർത്തഡോക്‌സ് വലിയ പള്ളി ഇവിടുത്തെ ഏറ്റവും പഴയ ക്രിസ്ത്യൻ ദേവാലയമാണ്. 1815-ൽ സ്ഥാപിക്കപ്പെട്ട ഈ പള്ളി പിന്നീട് പല തവണ പുതുക്കി പണിതിട്ടുണ്ട്. ഇപ്പോൾ 300 കുടുംബങ്ങൾ ഈ പള്ളിയിൽ ഉണ്ട്. 
#### മോർ ഇഗ്നാത്തിയോസ് യാക്കോബായ പള്ളി, പ്രക്കാനം
മോർ ഇഗ്നാത്തിയോസ് നൂറോനോയുടെ നാമത്തിൽ ഉള്ള ഈ പള്ളി 1932-ൽ സ്ഥാപിക്കപ്പെട്ടതാണ്.  പ്രക്കാനത്തിന്റെ മധ്യഭാഗത്തു നിന്നു 2 കിലോമീറ്റർ അകലെയായി സ്ഥിതി ചെയ്യുന്നു.  
#### സെന്റ് മേരീസ് ഓർത്തഡോക്‌സ് പള്ളി, തോട്ടുപുറം
പ്രക്കാനത്തിന്റെ കിഴക്കായി തോട്ടുപുറം പ്രദേശത്തുള്ള ഈ പള്ളി 1914-ൽ സ്ഥാപിതമായതാണ്. 1983-ൽ പുതുക്കി പണിത ഈ പള്ളിയിൽ 170 കുടുംബങ്ങൾ ഉണ്ട്.
#### മറ്റ് പള്ളികൾ
#സെന്റ് മേരീസ് മലങ്കര കത്തോലിക്കാപള്ളി, പ്രക്കാനം. 
#സെന്റ് സ്റ്റീഫൻസ് സി.എം.എസ് ആംഗ്ലിക്കൻ പള്ളി, പ്രക്കാനം

## പോസ്റ്റ് ഓഫീസ്
പ്രക്കാനം, പിൻ കോഡ് : 689643

## സമീപപ്രദേശങ്ങൾ
* ഓമല്ലൂർ
* മഞ്ഞിനിക്കര
* ഇലന്തൂർ
* വാര്യാപുരം
* പുന്നലത്ത്പടി

## അവലംബം

## ബാഹ്യ ലിങ്കുകൾ

* http://www.prakkanamvaliyapally.com 
* http://www.kaleeckal.com
* http://www.prakkanamchurch.com
* https://www.facebook.com/PrakkanamNammuteGramam

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
പിഡുരുത്തലഗല കൊടുമുടി

ശ്രീലങ്കയിലെ ഏറ്റവും ഉയരമുള്ള കൊടുമുടിയാണ്‌ **പിഡുരുത്തലഗല** അഥവാ **പെഡ്രോ** കൊടുമുടി‌. 2524 മീറ്റർ (8281 അടി) ഉയരമുള്ള ഈ കൊടുമുടി മദ്ധ്യശ്രീലങ്കയിൽ നുവാറ എലിയ നഗരത്തിനടുത്ത് സ്ഥിതി ചെയ്യുന്നു. ഈ കൊടുമുടി ഇപ്പോൾ ശ്രീലങ്കയിലെ സുരക്ഷാസൈനികരുടെ താവളമാണ്‌. പൊതുജനങ്ങൾക്ക് ഇങ്ങോട്ടുള്ള പ്രവേശനം വിലക്കപ്പെട്ടിരിക്കുകയാണ്‌.
## അവലംബം

വർഗ്ഗം:ശ്രീലങ്കയിലെ കൊടുമുടികൾ
ദുർബല അണുകേന്ദ്രബലം

പ്രകൃതിയിലെ നാല്‌ അടിസ്ഥാനബലങ്ങളിലൊന്നാണ്‌ **ദുർബല അണുകേന്ദ്രബലം** അഥവാ ദുർബലബലം. കണികാഭൗതികത്തിലെ സ്റ്റാൻഡേർഡ് മോഡൽ പ്രകാരം W, Z ബോസോണുകളാണ്‌ ഈ ബലത്തിന്റെ വാഹകർ. ബീറ്റാക്ഷയത്തിനും  തത്ഭലമായ്  അണുപ്രസരണത്തിനും കാരണമാകുന്നത് ദുർബലബലമാണ്‌. ഗുരുത്വാകർഷണബലം കഴിഞ്ഞാൽ ഏറ്റവും ദുർബലമായിട്ടുള്ള അടിസ്ഥാനബലമാണ്‌ ഇത്.

യഥാർത്ഥത്തിൽ ക്ഷീണ ബല രഹസ്യങ്ങൾ കണ്ടെത്തിയത് ഇ സി ജി സുദർശനാണ്

വർഗ്ഗം:അടിസ്ഥാനബലങ്ങൾ
പാറകളുടെ ചലനം

thumb|റൈസ്‌ട്രാക്ക് പ്ലായിലെ ചലിക്കുന്ന കല്ലുകൾ
മനുഷ്യന്റെയോ മറ്റു ജീവജാലങ്ങളുടെയോ യോതൊരു ഇടപെടലുമില്ലാതെ തന്നെ പാറകൾ ദീർഘമായ പാതയിലൂടെ സഞ്ചരിക്കുന്ന ഒരു ഭൂമിശാസ്ത്രപരമായ പ്രതിഭാസമാണ്‌ **പാറകളുടെ ചലനം** അല്ലെങ്കിൽ **ഒഴുകുന്ന കല്ലുകൾ**. അമേരിക്കയിലെ ഡെത്ത് വാലി, റൈസ്‌ട്രാക്ക് പ്ലായ്സ് എന്നിവിടങ്ങളിൽ കാണുന്ന ഈ പ്രതിഭാസം നിരവധി പഠനങ്ങൾക്ക് വിധേയമാക്കിയിട്ടുണ്ട്. കല്ലുകളുടെ ഈ ചലനത്തിന്‌ പിന്നിലുള്ള ശക്തിയെ 2014 വരെ മനസ്സിലാക്കാനായിരുന്നില്ല. ഇതൊരു ഗവേഷണ വിഷയമായി തുടരുകയായിരുന്നു. ഒരു സംഘം ശ്രാസ്ത്രജ്ഞർ, 2014 ആഗസ്റ്റിൽ പ്രസിദ്ധപ്പെടുത്തിയ നിരീക്ഷണങ്ങൾ അനുസരിച്ച് മഞ്ഞുവീണ് ചെളി പരുവമാകുന്ന നിലത്തിലൂടെ കാറ്റിന്റെ സഹായത്തിലാണ് ഈ കല്ലുകൾ ചലിക്കുന്നതെന്ന് കണ്ടെത്തി. ഈ കല്ലുകളുടെ ചലനം അവർ വീഡിയോയിൽ പകർത്തുകയും ചെയ്തു.

ഒരോ രണ്ട് വർഷമോ മൂന്നു വർഷമോ കൂടുമ്പോൾ മാത്രമേ റൈസ്‌ട്രാക്കിലെ കല്ലുകൾ ചലിക്കുകയുള്ളൂ. കല്ലുകൾ നീങ്ങുന്ന പ്രത്യേക പാതയും മൂന്ന് നാല്‌ വർഷങ്ങൾക്കുള്ളിലാണ്‌ രൂപാന്തരം പ്രാപിക്കുന്നത്. ചില കല്ലുകൾ ചലിക്കുന്നതിനിടയിൽ കീഴ്‌മേൽ മറിയുകയോ സ്ഥാന ചലനം സംഭവിക്കുകയോ ചെയ്യാം. ചലനത്തിന്റെ വേഗത ഒരു മിനിറ്റിൽ അഞ്ചു മീറ്റർ വരെ ചലിക്കാൻ ഇവയ്ക്കു കഴിയും എന്നും കണ്ടെത്തിയിട്ടുണ്ട്.

## ഗവേഷണം
1948-ൽ ഭുഗർഭ ശാസ്ത്രജ്ഞരായ ജിം മക്കലിസ്റ്ററും അലൻ അഗ്ന്യുവും ഇവിടുത്തെ ബെഡ്റോക്കിൽ പഠനം നടത്തുകയും ചലിക്കുന്ന പാറകളുടെ കൃത്യമായ പാതകൾ രേഖപ്പെടുത്തുകയും ചെയ്തിട്ടുണ്ട്. ലൈഫ് മാഗസിൻ ഇതിന്റെ ധാരാളം ചിത്രങ്ങളും പ്രസിദ്ധീകരിച്ചിട്ടുണ്ട്. അന്ധവിശ്വാസാധിഷ്ഠിതമായ വിശദീകരണങ്ങളും വളരെ സങ്കീർണ്ണമായ വ്യാഖ്യാനങ്ങളും പാറകളുടെ ഈ ചലത്തിന്‌ കാരണമായി കാലകാലങ്ങളിലായി പറഞ്ഞുവരുന്നു. തണുപ്പുകാലത്താണ്‌ മിക്ക പാറകളും ചലിക്കുന്നത് എന്ന് തെളിയിക്കപ്പെട്ടിട്ടുണ്ട്. അതിനാൽ ഐസിന്റെ ചെറിയ പാളികളും കാറ്റും ചേർന്നാണോ ഈ ചലനങ്ങൾ എന്ന് ശക്തമായി സംശയിക്കപ്പെടുന്നു. 36 കിലോഗ്രാം തൂക്കമുള്ള കല്ലാണ്‌ ഇതുവരെ ചലനമുണ്ടായവയിൽ ഏറ്റവും ഭാരമുള്ളത്. അര മൈൽ ദൂരം (800 മീറ്റർ) വരെ സഞ്ചരിച്ച കല്ലുകൾ രേഖപ്പെടുത്തീട്ടുണ്ട്. 1992-ലും, 1995-ലും അനുബന്ധപഠനങ്ങൾ നടക്കുകയുണ്ടായി.

## അവലംബങ്ങൾ

## പുറം കണ്ണികൾ

* The Sliding Rocks of Racetrack Playa  by Paula Messina
* The Mystery of the Rocks on the Racetrack at Death Valley  by Lena Fletcher and Anne Nester
* http://www.physicsforums.com/showthread.php?p=437132
* Moving Rocks of Death Valley's Racetrack Playa by Brian Dunning

വർഗ്ഗം:ഭൗമശാസ്ത്രം
ക്യാംകോഡർ

[thumb|[Canon company HD ക്യാംകോഡർ ]]
വീഡിയോ, ഓഡിയോ എന്നിവ റെക്കോർഡ് ചെയ്യാനുപയോഗിക്കുന്ന ഒരു ഇലക്ട്രോണിക്സ് ഉപകരണമാണ് **ക്യാംകോഡർ**. ക്യാംകോഡറുകളിൽ വീഡിയോ ക്യാമറയും വീഡിയോ റെക്കോർഡറും ഒറ്റ യൂണിറ്റാണ്.

ആദ്യകാല ക്യാംകോഡറുകളിൽ അനലോഗ് വീഡിയോ റെക്കോർഡിങ്ങാണ് ഉണ്ടായിരുന്നത്. 1990 മുതൽ ഡിജിറ്റൽ റെക്കോർഡിങ്ങ് വന്നപ്പോഴും വീഡിയോ ടേപ്പ് പ്രഥമ സംഭരണോപാധിയായി തുടർന്നു. രണ്ടായിരമായപ്പോഴേക്കും വീഡിയോ ടേപ്പിൻറെ സ്ഥാനത്ത് ഒപ്റ്റിക്കൽ ഡിസ്ക്‍, ഹാർഡ് ഡ്രൈവ്, ഫ്ളാഷ് മെമ്മറി എന്നിവ സംഭരണോപാധികളായി മാറി.

മാഗ്നറ്റിക് ടേപ്പ് ഉപയോഗിക്കാത്ത ക്യാംകോഡറുകൾ ടേപ്പ് ലെസ് ക്യാംകോഡർ എന്നറിയപ്പെടുന്നു.

## ചരിത്രം
[thumb|Before the camcorder. This separate portable [Betamax recorder and camera arrangement slightly predates the first camcorders]]
ടെലിവിഷൻ ചിത്രങ്ങൾ ബ്രോഡ്കാസ്റ്റ് ചെയ്യാനാണ് ക്യാംകോഡറുകൾ യഥാർത്ഥത്തിൽ നിർമ്മിക്കപ്പെട്ടത്.

## ഘടകങ്ങൾ
ക്യാംകോഡറിന് മൂന്ന് പ്രധാന ഭാഗങ്ങളാണുള്ളത്: **ലെൻസ്**, **ഇമേജർ**, **റെക്കോർഡർ**.

### ലെൻസ്
പ്രകാശം പതിക്കുന്നത് ലെൻസ് വഴിയാണ്. ക്യാംകോഡറിൻറെ ഒപ്ടിക്സിന് താഴെപ്പറയുന്ന അഡ്ജസ്മെൻറുകൾ ഉണ്ടായിരിക്കും.
* *[[അപ്പർച്ചർ]]* ;
* *[[സൂം ലെൻസ്|സൂം]]* ഫോക്കൽ ദൂരവും ആംഗിൾ ഓഫ് വ്യൂവും നിയന്ത്രിക്കാൻ;
* *[[ഷട്ടർ സ്പീഡ്]]* ;
* *[[ഗെയ്ൻ]]* അരണ്ട വെളിച്ചത്തിൽ സിഗ്നൽ ആംപ്ലിഫൈ ചെയ്യാൻ;
* *[[ന്യൂട്രൽ ഡെൻസിറ്റി ഫിൽറ്റർ]]*.
സാധാരണ ക്യാംകോഡറുകളിൽ ഇവയെല്ലാം നിയന്ത്രിക്കുന്നത് ക്യാംകോഡറുകളിൽ തന്നെയുള്ള ഇലക്ട്രോണിക്സാണ്. പക്ഷേ ആവശ്യമെങ്കിൾ മാനുവലായി സെറ്റ് ചെയ്യാവുന്നതാണ്. പ്രൊഫഷണൽ ക്യാംകോഡറുകളിൽ ഉപയോക്താവിൻറെ താല്പര്യമനുസരിച്ച് ഉപയോഗിക്കാം.
### ഇമേജർ

വർഗ്ഗം:ഇലക്ട്രോണിക് ഉപകരണങ്ങൾ
ബ്രിട്ടീഷ് ഫിസിക്കൽ ലാബോറട്ടറീസ് ഗ്രൂപ്പ്

അലക്കുയന്ത്രം, ശീതീകരണ യന്ത്രം മുതൽ ആരോഗ്യ സം‌രക്ഷണ ഉപകരണങ്ങൾ ഉൾപ്പെടെയുള്ള  ഉപഭോക്‌തൃ ഉല്പന്നങ്ങൾ നിർമ്മിക്കുന്ന ഇന്ത്യയിലെ ഒരു  ഇലക്‌ട്രോണിക്  സ്ഥാപനമാണ്‌ ** ബിപിഎൽ** ഗ്രൂപ്പ് എന്ന ചുരുക്ക നാമത്തിലറിയപ്പെടുന്ന **ബ്രിട്ടീഷ് ഫിസിക്കൽ ലാബോറട്ടറീസ്  ഗ്രൂപ്പ്**.
മുംബൈലാണ്‌  ബി.പി.എല്ലിന്റെ ആസ്ഥാനം.

## ചരിത്രം

കേരളത്തിലെ പാലക്കാട്ട്നിന്ന് ബ്രിട്ടീഷ് ഫിസിക്കൽ ലാബോറട്ടാറീസ് എന്ന നാമത്തിൽ ടി.പി.ജി. നമ്പ്യാരാണ്‌ 1963 ൽ ഈ സ്ഥാപനത്തിന്‌ തുടക്കം കുറിച്ചത്. അന്ന് പ്രിസഷൻ പാനൽ മീറ്ററുകളാണ് നിർമ്മിച്ചുകൊണ്ടിരുന്നത്. അമേരിക്കയിലും  ഇംഗ്ലണ്ടിലും ജോലിചെയ്ത നമ്പ്യാർ അവിടുത്തെ പരിചയവും കഴിവും ഉപയോഗപ്പെടുത്തി ബി.പി.എല്ലിനെ മികച്ച ഒരു വീട്ടുപകരണ നിർമ്മാണ സ്ഥാപനമാക്കണമെന്ന് സ്വപ്നം കണ്ടിരുന്നു.പക്ഷേ ഇന്ത്യയിലെ അന്നത്തെ പല നിയമങ്ങളും സ്വകാര്യ സ്ഥാപനങ്ങൾ തുടങ്ങുന്നതിന്‌ തടസ്സമായിരുന്നു.ബി.പി.എല്ലിന് ഇത് കനത്ത വെല്ലുവിളിയായി.പിന്നീട് 1980 കളിൽ നിയമങ്ങൾ കുറേക്കൂടി ഉദാരമാക്കിയതോട്കൂടി ടെലിവിഷൻ നിർമ്മാണം,ആശയവിനിമയോപാധികൾക്കായുള്ള ഉപകരണങ്ങൾ എന്നിവ നിർമ്മിക്കാൻ തുടങ്ങി.
1990 കളിലെ ആഗോളവത്കരണത്തിന്റെയും ഉദാരവത്കരണത്തിന്റെയും ഫലമായി വിപണി മത്സരാധിഷഠിതമായത് ബി.പി.എലിന്‌  വ്യാപാര രംഗത്ത് കൂടുതൽ കരുത്ത് നൽകി.

## കൂട്ടു സംരംഭം

1982 മുതൽ  ജപ്പാൻ ഇലക്‌ട്രോണിക് നിർമ്മാണ സ്ഥാപനമായ സാനിയോയ്മായി ബി.പി.എൽ കൂട്ടുസം‌രഭത്തിലേർപ്പെട്ടിട്ടുണ്ട്.പക്ഷേ ഇത് വേണ്ടത്ര വിജയം കാണാത്തതിനാൽ ബി.പി.എല്ലും സാനിയോയും വ്യത്യസ്ത മേഖലകളിലാണ്‌ ഇപ്പോൾ ശ്രദ്ധ കേന്ദ്രീകരിച്ചിട്ടുള്ളത്.

## അവലംബം

വർഗ്ഗം:ഇന്ത്യയിലെ വ്യവസായസ്ഥാപനങ്ങൾ
വർത്തുളചലനം

ഒരു വൃത്തത്തിലൂടെയോ, വൃത്തപാത അല്ലെങ്കിൽ വൃത്തഭ്രമണപഥത്തിലൂടെയോ ഉള്ള ചലനത്തെ ഭൗതികശാസ്ത്രത്തിൽ **വർത്തുള ചലനം** (circular motion) എന്ന് വിളിക്കുന്നു. വർത്തുള ചലനം ഒന്നുകിൽ ഏകതാന കോണിയവേഗതയിലുള്ള പരിക്രമണമാകാം (uniform circular motion) അല്ലെങ്കിൽ ഏകതാനരഹിത കോണിയവേഗതയിലുള്ള പരിക്രമണമാകാം (non-uniform circular motion). ഒരു നിശ്ചിത അച്ചുതണ്ടിൽ കറങ്ങുന്ന ഒരു വസ്തുവിന്റെ ഭാഗങ്ങൾ വസ്തുവിന്റെ ചുറ്റിലും കറങ്ങുകയാണ്‌ ചെയ്യുന്നു. വിശദീകരിക്കുവാനുള്ള എളുപ്പത്തിനുവേണ്ടി വർത്തുള ചലനത്തിലുള്ള ഒരു വസ്തുവിന്റെ വലിപ്പത്തെ താൽക്കാലികമായി പരിഗണിക്കതിരിക്കാവുന്നതാണ്‌, ഇതുപ്രകാരമെടുക്കുമ്പോൾ ദ്വിമാനതലത്തിൽ ചലിക്കുന്ന പിണ്ഡമുള്ള ബിന്ദുവായി എടുക്കാം. ഉദാഹരണത്തിന് ഒരു വസ്തുവിന്റെ പിണ്ഡകേന്ദ്രം വൃത്തപാതയിൽ ചലിക്കുന്നതുപോലെ.

കൃത്രിമോപഗ്രഹം ഭൂമിക്കുചുറ്റും ഭൂസ്ഥിരഭ്രമണപഥത്തിലൂടെ ചലിക്കുന്നത്, ചരടിൽ കെട്ടിയ ഒരു കല്ല് വൃത്തത്തിൽ ചുഴറ്റുന്നത്, ഒരു ഇലക്ട്രോൺ ഏകതാന കാന്തീകക്ഷേത്രത്തിനു ലംബമായി  ചലിക്കുന്നത് തുടങ്ങിയവ വർത്തുള ചലനങ്ങൾക്കുദാഹരണങ്ങളാണ്‌.

കറക്കത്തിന്റെ കോണിയവേഗത ഒരേ നിരക്കിലാണെങ്കിലും വർത്തുള ചലനത്തിന്‌ ത്വരണമുണ്ടായിരിക്കും, കാരണം വസ്തുവിന്റെ വേഗതയുടെ സദിശത്തിന്റെ ദിശ തുടർച്ചയായി മാറിക്കൊണ്ടിരിക്കുകയാണ്‌. ഇങ്ങനെ വേഗതയുടെ ദിശയിലുണ്ടാകുന്ന മാറ്റത്തിന് അപകേന്ദ്രബലം വഴി ത്വരണം ചെയ്യപ്പെടുന്നു ഇത് ചലിക്കുന്ന വസ്തുവിനെ വൃത്തപാതയുടെ കേന്ദ്രത്തിലേക്ക് പിടിച്ചു വലിക്കുന്നു. ഈ ത്വരണം ഇല്ലെങ്കിൽ ന്യൂട്ടന്റെ ചലനനിയമപ്രകാരം വസ്തു നേർരേഖയിൽ സഞ്ചരിക്കും.

## ഏകതാന വർത്തുള ചലനത്തിന്റെ സൂത്രവാക്യങ്ങൾ

വൃത്തപാതയുടെ വ്യാസാർദ്ധം *R* ആകുമ്പോൾ വൃത്തത്തിന്റെ ചുറ്റളവ് എന്നത് *C* = 2π *R*. കറക്കത്തിന്റെ ദൈർഘ്യം *T* ആണെങ്കിൽ. കറക്കത്തിന്റെ കോണിയനിരക്ക് ω എന്നത്:
*  \omega = \frac {2 \pi}{T} \ . 
വൃത്തത്തിൽ ചലിക്കുന്ന വസ്തുവിന്റെ പ്രവേഗം
*  v\, = \frac {2 \pi R } {T} = \omega R 
*t* എന്ന സമയത്തിൽ സഞ്ചരിക്കുന്ന കോൺ *θ* എന്നത്
*  \theta = 2 \pi \frac{t}{T} = \omega t\,
ഒരു കറക്കം പൂർത്തിയാക്കുന്ന *T* സമയത്തുതന്നെ പ്രവേഗത്തിന്റെ ദിശയും ഒരു തവണ കറങ്ങുന്നു എന്ന് തത്ത്വം ഉപയോഗിച്ചാണ്‌ പ്രവേഗത്തിന്റെ ദിശാവ്യതിയാനം വഴിയുള്ള ത്വരണം കണ്ടുപിടിക്കുന്നത്. അതുകൊണ്ട് പ്രവേഗ സദിശ ഒരോ *T* സെക്കന്റിലും 2π *v* നീളമുള്ള പാതയെ ആദേശം ചെയ്യുന്നു.
*  a\, = \frac {2 \pi v }{T} = \omega^2 \ R \ ,
ഇതിന്റെ ദിശ വൃത്തത്തിനുള്ളിലേക്കാണ്.

സദിശങ്ങൾ തമ്മിലുള്ള ബന്ധം ചിത്രം 1 ൽ കാണിച്ചിരിക്കുന്നു. കറക്കത്തിന്റെ അച്ചുതണ്ട് Ω എന്ന സദിശമായി കാണിച്ചിരിക്കുന്നു ഇത് കറക്കത്തിന്റെ ദ്വിമാനതലത്തിന്‌ ലംബമാണ്, ω = *d*θ / *dt* എന്ന പരിമാണത്തോടുകൂടിയതുമാണ്‌. വലതുകൈപ്പത്തി സിദ്ധാന്തം അനുസരിച്ചാണ്‌ ഇതിന്റെ ദിശ വ്യക്തമാക്കിയിരിക്കുന്നത്. ചിത്രത്തിൽ വിവരിച്ചതുപ്രകാരം പ്രവേഗം കണ്ടെത്തുന്നത്

: \mathbf{v} = \boldsymbol \Omega \times \mathbf r \ , 

ഇത് Ω, *r* ( *t* ) എന്നിവയ്ക്ക് ലംബമായ സദിശമാണ്‌, ഇതിന്റെ പരിമാണം ω *R* ആണ്. ഇതേപ്രകാരം ത്വരണം കാണുന്നത്

: \mathbf{a} = \boldsymbol \Omega \times \mathbf v \ , 

ഇത് ω |*v*| = ω2 *R* എന്ന പരിമാണത്തോടു കൂടിയതും Ω, *v* ( *t* ) എന്നിവയ്ക്ക് ലംബവുമായ സദിശമാണ്‌ കൂടാതെ *r* ( *t* ) എന്നതിന് നേരെ വിപരീതമാണ്‌ ഇതിന്റെ ദിശ.

## അവലംബം
ലോഹസങ്കരം

രണ്ടോ അതിലധികമോ മൂലകങ്ങൾ ചേർന്നതും അതിലൊന്നെങ്കിലും ലോഹമായതുമായ പദാർത്ഥമാണ് **ലോഹസങ്കരം**. ലോഹങ്ങളെ മറ്റ് മൂലകങ്ങളുമായി കൂട്ടിച്ചേർത്ത് ലോഹസങ്കരങ്ങൾ നിർമ്മിക്കാം. ഉരുക്ക്, പിച്ചള, ഓട്(വെങ്കലം) തുടങ്ങിയവയെല്ലാം ലോഹസങ്കരങ്ങളാണ്. ലോഹസങ്കരങ്ങൾക്ക് ഘടകലോഹത്തിൽ നിന്നും വ്യത്യസ്തമായ സ്വഭാവസവിശേഷതകൾ ഉണ്ടായിരിക്കും. ഡുറാലുമിൻ എന്ന അലൂമിനിയം ലോഹസങ്കരത്തിന് അലൂമിനിയത്തേക്കാൾ കാഠിന്യവും ഉറപ്പും ബലവും ഉണ്ട്. ഇരുമ്പിന്റെ സങ്കരമായ സ്റ്റെയിൻലെസ്സ് സ്റ്റീൽ തുരുമ്പിക്കുകയില്ല. എന്നാൽ ഇരുമ്പ് വേഗം തുരുമ്പിക്കുന്നു. ശുദ്ധമായ ലോഹത്തേക്കാൾ പ്രചാരമുള്ളത് കൂട്ടുലോഹങ്ങൾക്കാണ്. 
ലോഹസങ്കരങ്ങളുടെ പ്രത്യേകതകൾ

# ഘടകലോഹങ്ങളേക്കാൾ ബലം
# ഘടകലോഹങ്ങളേക്കാൾ കുറഞ്ഞ താപചാലകതയും വൈദ്യുതചാലകതയും
# ഘടകലോഹങ്ങളേക്കാൾ ലോഹനാശനത്തെ ചെറുക്കാനുള്ള കഴിവ്
# ഘടകലോഹങ്ങളേക്കാൾ കുറഞ്ഞ ദ്രവണാങ്കം

## ചില ലോഹസങ്കരങ്ങൾ

### ഉരുക്ക്
ഇരുമ്പും കാർബണും ചേർന്ന കൂട്ടു ലോഹമാണ് ഉരുക്ക്. ഇരുമ്പിനേക്കാളും കൂടുതൽ ഉപയോഗം ഉരുക്കിനാണ്. ബലവും കാഠിന്യവും കൂടും
[thumb|[ഉരുക്ക് ഇരുമ്പും കാർബണും ചേർന്ന കൂട്ടു ലോഹമാണ് ഉരുക്ക്,കാർബണിന്റെ അളവ് 0.02%-നും 2.14%നും ഇടയിലായിരിക്കും]]

### പിച്ചള
ചെമ്പിന്റെയും നാകം അഥവാ സിങ്കിന്റെയും ഒരു ലോഹസങ്കരമാണ് പിത്തള അഥവാ പിച്ചള.

### ഓട്(വെങ്കലം)
ചെമ്പും വെളുത്തീയവും ചേർന്ന ഒരു ലോഹസങ്കരമാണ് വെങ്കലം അഥവാ ഓട് (Bronze). പാത്രങ്ങളും ശില്പ്പങ്ങളും നിർമ്മിക്കുന്നതിന്‌ വെങ്കലം ധാരാളമായി പുരാതനകാലം മുതൽക്കേ ഉപയോഗിക്കുന്നു.

വർഗ്ഗം:ലോഹസങ്കരങ്ങൾ
വർഗ്ഗം:രസതന്ത്രം
എ (ഇംഗ്ലീഷക്ഷരം)

ലാറ്റിൻ സ്ക്രിപ്റ്റിലെ ഒന്നാമത്തെ അക്ഷരമാണ്‌ A (ഏ).

## ധ്വനിമൂല്യം
ഇംഗ്ലീഷിൽ A എന്ന അക്ഷരം ഒന്നിലധികം സ്വനിമങ്ങളെ പ്രതിനിധീകരിക്കുന്നു.
# നിമ്‌നോച്ചമായ അഗ്ര അവർത്തുളിതസ്വരം() - ( -*pad*എന്നതിലെ ഉച്ചാരണം
# നിമ്‌നമായ മൂല അവർത്തുളിതസ്വരം()- )-*father* എന്നതിലെ ഉച്ചാരണം
#  എന്ന ദ്വിസ്വരം-*ace*, *major* തുടങ്ങിയവയിലെ ഉച്ചാരണം. അക്ഷരത്തിന്റെ പേരിനും ഈ ഉച്ചാരണംതന്നെ. മധ്യകാല ഇംഗ്ലീഷിൽനിന്ന് ആധുനിക ഇംഗ്ലീഷിനു‍ വന്ന പ്രധാനപ്പെട്ട ഒരു ഉച്ചാരണപരിണാമമാണിത്. *A*ഇംഗ്ലീഷിൽ ഇവ്വിധം ദ്വിസ്വരമാകാനുണ്ടായ കാരണങ്ങളെ‌ ഓട്ടോ ജെസ്പേഴ്സന്റെ വ്യാപകസ്വരപരിണാമസിദ്ധാന്തം വിവരിക്കുന്നുണ്ട്.
# ലത്തീൻ അക്ഷരമാല ഉപയോഗിക്കുന്ന മറ്റു മിക്ക ഭാഷകളിലും *A* നിമ്‌നമായ കേന്ദ്ര അവർത്തുളിതസ്വരമായോ നിമ്‌നമായ മൂല അവർത്തുളിതസ്വരമായോ ആണ്‌ ഉച്ചരിക്കുന്നത്.

ദീർഘസ്വനിമങ്ങളെയും ഹ്രസ്വസ്വനിമങ്ങളെയും *A* കൊണ്ടാണ്‌ ഇംഗ്ലീഷിൽ സൂചിപ്പിക്കുന്നത്.

## ഉപയോഗം

ഏറ്റവും കൂടുതൽ ഉപയോഗിക്കപ്പെടുന്ന ലത്തീൻ അക്ഷരങ്ങളിൽ *A*യ്ക്ക് ഇംഗ്ലീഷ് ഭാഷയിൽ മൂന്നാം സ്ഥാനമാണ്. സ്പാനിഷ്, ഫ്രഞ്ച് ഭാഷകൾ *A*-യുടെ ഉപയോഗത്തിൽ‍ രണ്ടാം സ്ഥാനത്താണ്‌‌. ഇംഗ്ലീഷിൽ ആകെ ഉപയോഗിക്കുന്നതിൽ ഏകദേശം 8.2% അക്ഷരങ്ങളും സ്പാനിഷിൽ 6.2% അക്ഷരങ്ങളും ഫ്രഞ്ചിൽ 4% അക്ഷരങ്ങളും *A*-യാണ്‌.

## കമ്പ്യൂട്ടിങ് കോഡുകൾ
യൂണികോഡിൽ വലിയക്ഷരത്തിന്‌ U+0041 -ഉം ചെറിയക്ഷരത്തിന്‌ U+0061-ഉം ആണ്‌ കോഡുകൾ.
## ഇവ കൂടി കാണുക
അ

അലിഫ്

ആൽഫ
## അവലംബം

വർഗ്ഗം:ലത്തീൻ അക്ഷരമാല
വർഗ്ഗം:സ്വരാക്ഷരങ്ങൾ
സി (വിവക്ഷകൾ)

*ലത്തീൻ അക്ഷരമാലയിലെ ഒരക്ഷരം - **[[C]]** 
*പ്രോഗ്രാമിങ് ഭാഷ - **[[സി (പ്രോഗ്രാമിങ് ഭാഷ)|സി]]**
പീറ്റ് സാംപ്രസ്

മുൻ ലോക ഒന്നാം നമ്പറായിരുന്ന ഗ്രീക്ക് അമേരിക്കൻ ടെന്നീസ് കളിക്കാരനാണ്‌ **പെട്രോസ് "പീറ്റ്" സാം‌പ്രസ്** (ജനനം ഓഗസ്റ്റ് 12, 1971, വാഷിംഗ്ടൺ, ഡി.സി.). 14 പുരുഷ ഗ്രാൻസ്ലാം കിരീടങ്ങൾ നേടിയ സാംപ്രസിനെ എക്കാലത്തെയും മികച്ച ടെന്നീസ് കളിക്കാരിലൊരാളായി വിലയിരുത്താറുണ്ട്. 52 ഗ്രാൻസ്ലാം ടൂർണമെന്റലുകളിൽ കളിച്ച സാംപ്രസിന്റെ ജയ-പരാജയ റെക്കോർഡ് 203-38 ആണ്.

1988-ൽ ആണ്‌ സാം‌പ്രസ് തന്റെ കരിയർ ആരംഭിക്കുന്നത്. 2002-ൽ നടന്ന യു.എസ്. ഓപ്പണിന്റെ‍ ഫൈനലിൽ ആന്ദ്രേ അഗാസിയെ പരാജയപ്പെടുത്തി കിരീടം നേടിയതായിരുന്നു അവസാനത്തെ ഔദ്യോഗിക വിജയം. 1993 മുതൽ 1998 വരെ തുടർച്ചയായി ആറു വർഷം ലോക ഒന്നാം നമ്പർ ടെന്നീസ് താരം എന്ന ബഹുമതി നേടിയ സാം‌പ്രസ് ഏഴു പുരുഷന്മാരുടെ വിംബിൾഡൺ സിംഗിൾസ് കിരീടം എന്ന റെക്കോർഡ് വില്യം റെൻഷോയുമായി പങ്കു വെക്കുകയും ചെയ്യുന്നു. 
## അവലംബം


വർഗ്ഗം:അമേരിക്കൻ ടെന്നീസ് കളിക്കാർ
വർഗ്ഗം:1971-ൽ ജനിച്ചവർ
റെയിൽ‌ടെൽ

ഭാരതീയ റെയിൽവേ മന്ത്രാലയത്തിന് കീഴിലുള്ള ഒരു വാർത്താവിനിമയ കമ്പനിയാണ്‌ **റെയിൽ‌ടെൽ കോർപ്പറേഷൻ ഓഫ് ഇന്ത്യ**. സെപ്റ്റംബർ 2000-ലാണ് റെയിൽ‌ടെൽ രൂപം കൊണ്ടത്. രാജ്യത്ത് ശക്തമായ ഒരു ശൃംഖല സ്ഥാപിക്കുകയാണ് കോർപ്പറേഷൻറെ ലക്ഷ്യം.    ഒപ്റ്റിക്കൽ ഫൈബർ കേബിളാണ് ബന്ധിപ്പിക്കാനായി ഉപയോഗിക്കുന്നത്. 43000 കിലോമീറ്ററാണ് സ്ഥാപിച്ചിട്ടിട്ടുള്ള കേബിളുകളുടെ ആകെ ദൈർഘ്യം. ഇന്ത്യയിലെ ക്ലാസ് എ ഇൻറർനെറ്റ് സേവന ദാതാവാണ് റെയിൽ‌ടെൽ. ഏകദേശം 3375 റെയിൽവേ സ്റ്റേഷനുകളെ ഇത്തരത്തിൽ ബന്ധിപ്പിച്ചിട്ടുണ്ട്.
## സേവനങ്ങൾ

* ഇൻറർനെറ്റ് ആക്സ്സസ്
* മാനേജ്ഡ് ലീസ്ഡ് ലൈൻ
* വിർച്ച്വൽ പ്രൈവറ്റ് നെറ്റ്വർക്ക്
ഹബീബ് തൻവീർ

ഇന്ത്യൻ നാടക വേദിയിലെ ഒരു നാടകകൃത്തായിരുന്നു **ഹബീബ് തൻവീർ**(ജനനം:1923 സെപ്റ്റംബർ 1, മരണം:2009 ജൂൺ 8 ).
## ജീവിതരേഖ
1923 സെപ്റ്റംബർ ഒന്നിന് റായ്പൂരിൽ ജനിച്ചു.പത്രപ്രവർത്തകനായി ഔദ്യോഗിക ജീവിതം ആരംഭിച്ചു.പത്രപ്രവർത്തകനും കോളമെഴുത്തുകാരനും കവിയുമായിരുന്നു തൻവീർ 1959 ൽ നയാ തിയേറ്റർ കമ്പനിക്ക് രൂപം നൽകി.**ആഗ്ര ബസാർ**,**ചരൺദാസ് ചോർ** തുടങ്ങിയവയാണ് പ്രശസ്ത നാടകങ്ങൾ.

നിരവധി സിനിമകൾക്ക് തിരക്കഥ എഴുതുകയും ചിലതിൽ അഭിനയിക്കുകയും ചെയ്തിട്ടുണ്ട്.1945 ൽ ബോംബേയിൽ ആൾ ഇന്ത്യ റേഡിയോയിൽ പ്രൊഡ്യൂസറായിരിക്കെ ഹിന്ദി സിനിമകൾക്ക് അദ്ദേഹം ഗാനങ്ങളെഴുതി.1972-78 കാലയളവിൽ രാജ്യസഭാംഗമായിരുന്നു.

## ആദ്യകാലം
പെഷവാർ സ്വദേശിയായ ഹാഫിസ് അഹമ്മദ് ഖാന്റെ മകനായി ഛത്തീസ്ഗഢിലെ (മുൻ മധ്യപ്രദേശ്) റായ്പൂരിലാണ് അദ്ദേഹം ജനിച്ചത്. റായ്പൂരിലെ ലോറി മുനിസിപ്പൽ ഹൈസ്കൂളിൽ നിന്ന് മെട്രിക്കുലേഷൻ പാസായ അദ്ദേഹം പിന്നീട് 1944 ൽ നാഗ്പൂരിലെ മോറിസ് കോളേജിൽ നിന്ന് ബി.എ. പൂർത്തിയാക്കി. തുടർന്ന് അലിഗഡ് മുസ്ലീം സർവകലാശാലയിൽ ഒരു വർഷം എം.എ. പഠിച്ചു. ജീവിതത്തിന്റെ തുടക്കത്തിൽ, തഖല്ലസ് എന്ന തൂലികാനാമത്തിൽ കവിത എഴുതാൻ തുടങ്ങി. താമസിയാതെ അദ്ദേഹം ഹബീബ് തൻവീർ എന്ന തൂലികാനാമം സ്വീകരിച്ചു.

## പുരസ്കാരങ്ങൾ
* 1969 ൽ സംഗീത നാടക അക്കാദമി അവാർഡ്
* 1983 ൽ പത്മശ്രീ അവാർഡ്
* 2002 ൽ പത്മഭൂഷൺ അവാർഡ്
## മരണം
2009 ജൂൺ 08 ന് ശ്വാസകോശസംബന്ധമായ രോഗത്തെ തുടർന്ന് അന്തരിച്ചു.

വർഗ്ഗം:1923-ൽ ജനിച്ചവർ
വർഗ്ഗം: 2009-ൽ മരിച്ചവർ
വർഗ്ഗം:സെപ്റ്റംബർ 1-ന് ജനിച്ചവർ
വർഗ്ഗം:ജൂൺ 8-ന് മരിച്ചവർ

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യൻ നാടകകൃത്തുക്കൾ
വർഗ്ഗം:അലിഗഢ് മുസ്ലിം സർവകലാശാലയിലെ പൂർവ്വ വിദ്യാർത്ഥികൾ
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
ലോക്‌സഭ സ്പീക്കർ

ഇന്ത്യൻ പാർലമെന്റിന്റെ അധോസഭയായ ലോക്‌സഭയുടെ അദ്ധ്യക്ഷപദവിയിലിരിക്കുന്നയാളാണ് **ലോക്‌സഭാ സ്പീക്കർ**. ഓരോ പൊതുതിരഞ്ഞെടുപ്പിനുശേഷവും സഭ ആദ്യമായി സമ്മേളിക്കുമ്പോൾത്തന്നെ സ്പീക്കറെ തിരഞ്ഞെടുക്കും. ലോക്‌സഭയുടെ കാലാവധിയായ 5 വർഷം തന്നെയാണ് സ്പീക്കറുടെയും കാലാവധി.

**<span class="plainlinks">[[Om Birla|ഇംഗ്ലീഷ് വിലാസം]]</span>  [[പ്രമാണം:Gtk-dialog-question.svg|കണ്ണി=ഫലകം:Prettyurl#ഉപയോഗക്രമം|12x12ബിന്ദു|സഹായം]]**
 https://ml.wikipedia.org/wiki/Om_Birla

## സ്പീക്കറുടെ കടമ
ലോക്‌സഭയിലെ എല്ലാ പ്രവർത്തനങ്ങളും നിയന്ത്രിക്കുന്നതും സഭയിലെ ചർച്ചയുടെ കാര്യപരിപാടികൾ തയ്യാറാക്കുന്നതും സ്പീക്കറാണ്. സഭയിൽ അച്ചടക്കം ഉറപ്പുവരുത്താനും ഉത്തരവാദിത്തരഹിതമായി പെരുമാറുന്ന അംഗങ്ങളെ താക്കീത് ചെയ്യാനും ആവശ്യമെങ്കിൽ ശിക്ഷിക്കാനും സ്പീക്കർക്ക് അധികാരമുണ്ട്. ഒരു ബിൽ ധന ബില്ലാണോ അല്ലയോ എന്നു തീരുമാനിക്കുന്നതും സ്പീക്കർ തന്നെ. വിശ്വാസ പ്രമേയം, അടിയന്തര പ്രമേയം, അവിശ്വാസ പ്രമേയം, ശ്രദ്ധക്ഷണിക്കൽ പ്രമേയം തുടങ്ങി സഭയിൽ അവതരിപ്പിക്കുന്ന എല്ലാത്തരം പ്രമേയങ്ങൾക്കും സ്പീക്കറുടെ അനുമതി വേണം. 

## ലോക്‌സഭാ സ്പീക്കർമാരുടെ പട്ടിക
[thumb| ഏറ്റവും കൂടുതൽ കാലം സ്പീക്കറായിരുന്നു [ബൽറാം ജാക്കർ. ഇന്ത്യൻ നാഷണൽ കോൺഗ്രസ് അംഗമായിരുന്നു ഇദ്ദേഹം 9 വർഷവും 10 മാസവും 27 ദിവസവും സ്പീക്കറായിരുന്നു.]]
## 
ചിത്രം:File:Om Birla Member of Parliament Rajasthan India.jpg

## പുറത്തേക്കുള്ള കണ്ണി
*സ്പീക്കറുടെ ഔദ്യോഗിക വെബ് സൈറ്റ്


വർഗ്ഗം:ഇന്ത്യൻ പാർലമെന്റ്
വിംബിൾഡൺ

ലോകത്തിലെ ഏറ്റവും പഴക്കമുള്ളതും ടെന്നീസ് കളിക്കാർ ഏറെ വിലമതിക്കുന്നതുമായ ടെന്നീസ് ടൂർണമെന്റാണ്‌ **വിംബിൾഡൺ** എന്ന പേരിലറിയപ്പെടുന്ന **ദ ചാമ്പ്യൻഷിപ്പ്, വിംബിൾഡൺ**.
. 1877 മുതൽ ലണ്ടനിലെ ഓൾ ഇംഗ്ലണ്ട് ക്ലബ്ബിലാണ് ഈ മത്സരം നടത്തുന്നത്. പുൽ കോർട്ടിൽ നടക്കുന്ന ഏക ഗ്രാന്റ്സ്ലാം ടൂർണമെന്റാണിത്.

എല്ലാ വർഷവും ജൂൺ മാസത്തിലെ അവസാനത്തെയും ജൂലൈ മാസത്തിലെ ആദ്യത്തേയും ആഴ്ചകളിലായിട്ടാണ്‌ മത്സരം നടക്കുക. ടൂർണമെന്റ് തുടങ്ങി രണ്ടാമത്തെ ഞായറാഴ്ച നടക്കുന്ന പുരുഷവിഭാഗം സിംഗിൾസ് ഫൈനലോടെ ആ വർഷത്തെ വിംബിൾഡൺ അവസാനിക്കുന്നു. എല്ലാ വർഷവും 5 പ്രധാന ഇനങ്ങളിലും 4 ജൂനിയർ ഇനങ്ങളിലും 4 ക്ഷണിക്കപ്പെട്ടവർക്കുള്ള ഇനങ്ങളിലും മത്സരം നടക്കുന്നു.

ഗ്രാന്റ്സ്ലാം ടൂർണമെന്റുകളിൽ ആസ്ട്രേലിയൻ ഓപ്പൺ, ഫ്രഞ്ച് ഓപ്പൺ എന്നിവയ്ക്കുശേഷമാണ് വിംബിൾഡൺ നടക്കുക. അതിനുശേഷം അവസാന ഗ്രാന്റ്സ്ലാം ടൂർണമെന്റായ യു.എസ്. ഓപ്പൺ നടക്കും.

### നിലവിലെ ജേതാക്കൾ

## ഇനങ്ങൾ
അഞ്ച് പ്രധാന ഇനങ്ങൾ, നാല് ജൂനിയർ ഇനങ്ങൾ, നാല് ക്ഷണിക്കപ്പെട്ടവർക്കുള്ള ഇനങ്ങൾ എന്നിവയാണ് വിംബിൾഡന്റെ ഭാഗമായുള്ളത്.

### പ്രധാന ഇനങ്ങൾ
വിംബിൾഡണിലെ അഞ്ച് പ്രധാന ഇനങ്ങൾ ഇവയാണ്. 
* പുരുഷവിഭാഗം സിംഗിൾസ് (128 കളികൾ)
* വനിതാവിഭാഗം സിംഗിൾസ് (128 കളികൾ)
* പുരുഷവിഭാഗം ഡബിൾസ് (64 കളികൾ)
* വനിതാവിഭാഗം ഡബിൾസ് (64 കളികൾ)
* മിക്സഡ് ഡബിൾസ് (48 മത്സരങ്ങൾ)

### ജൂനിയർ ഇനങ്ങൾ
ജൂനിയർ വിഭാഗത്തിൽ വരുന്ന ഇനങ്ങൾ ഇവയാണ്.
* ആൺകുട്ടികളുടെ സിംഗിൾസ് (64 കളികൾ)
* ആൺകുട്ടികളുടെ ഡബിൾസ് (32 കളികൾ)
* പെൺകുട്ടികളുടെ സിംഗിൾസ് (64 കളികൾ)
* പെൺകുട്ടികളുടെ ഡബിൾസ് (32 കളികൾ)

### ക്ഷണിക്കപ്പെട്ടവർക്കുവേണ്ടിയുള്ള ഇനങ്ങൾ
ക്ഷണിക്കപ്പെട്ടവർക്കുവേണ്ടിയുള്ള ഇനങ്ങൾ ഇനി പറയുന്നു.
* പുരുഷവിഭാഗം ഇൻവിറ്റേഷൻ ഡബിൾസ് (8 ജോടികൾ റൌണ്ട് റോബിൻ)
* പുരുഷവിഭാഗം ഇൻവിറ്റേഷൻ ഡബിൾസ് - സീനിയർ (8 ജോടികൾ റൌണ്ട് റോബിൻ)
* വനിതാവിഭാഗം ഇൻവിറ്റേഷൻ ഡബിൾസ് (8 ജോടികൾ റൌണ്ട് റോബിൻ)
* പുരുഷവിഭാഗം വീൽചെയർ ഡബിൾസ് (4 ജോടികൾ)

## Gallery

File:The Royal Gallery at Centre Court, Wimbledon.jpg|The Royal Gallery at Centre Court, Wimbledon
File:The Crowd at Centre Court, Wimbledon.jpg|The Crowd at Centre Court, Wimbledon
File:The Centre Court, Wimbledon.jpg|The Centre Court, Wimbledon
File:The decision of In or Out with the help of Technology at Wimbledon.jpg|The decision of In or Out with the help of Technology at Wimbledon
File:The longest match ever played at Wimbledon.jpg|The longest match ever played at Wimbledon
File:The Wimbledon Shop.jpg|The Wimbledon Shop
File:The instructions to Non Ticket Holders at Wimbledon.jpg|The instructions to Non Ticket Holders at Wimbledon
File:Wimbledon scoreboard.jpg|Wimbledon scoreboard
File:Wimbledon order of play.jpg|Wimbledon order of play
File:Centre Court Wimbledon 1.jpg|Centre Court Wimbledon 1
File:Wimbledon Court 1.jpg|Wimbledon Court 1
File:Court 4 Wimbledon.JPG|Court 4 Wimbledon
File:Court 19 Wimbledon.JPG|Court 19 Wimbledon
File:Court 15 Wimbledon.JPG|Court 15 Wimbledon
File:Court 17 Wimbledon.JPG|Court 17 Wimbledon
File:Wimbledon Queue Bridge.JPG|Wimbledon Queue Bridge
File:Score board Wimbledon.jpg|Score board Wimbledon

## അവലംബം


വർഗ്ഗം:ടെന്നീസ് ടൂർണമെന്റുകൾ
വർഗ്ഗം:ഗ്രാന്റ്സ്ലാം ടെന്നീസ് ടൂർണമെന്റുകൾ
ഗ്രാൻഡ് സ്ലാം (ടെന്നീസ്)

ഒരു വർഷം നടക്കുന്ന പ്രധാനപ്പെട്ട നാല് ടെന്നീസ് ടൂർണമെന്റുകളാണ് **ഗ്രാൻഡ് സ്ലാം ടൂർണമെന്റുകൾ**. ആസ്ട്രേലിയൻ ഓപ്പൺ, ഫ്രഞ്ച് ഓപ്പൺ, വിംബിൾഡൺ, യു.എസ്. ഓപ്പൺ എന്നിവയാണ് ഗ്രാന്റ്സ്ലാം ടെന്നീസ് ടൂർണമെന്റുകൾ. പാരമ്പര്യത്തിലും, കളിക്കാരുടെ റാങ്കിംഗിലും, പ്രതിഫലത്തിലും, ജനപ്രിയതയിലുമെല്ലാം ഇവ മറ്റു ടെന്നീസ് ടൂർണമെന്റുകളേക്കാൾ മുന്നിൽ നിൽക്കുന്നു.

ഒരു കളിക്കാരനോ/ക്കാരിയോ ഡബിൾസ് ടീമോ ഒരു കലണ്ടർ വർഷത്തിലെ എല്ലാ ഗ്രാന്റ്സ്ലാം ടൂർണമെന്റുകളും വിജയിച്ചാൽ അവർക്ക് *ഗ്രാൻഡ് സ്ലാം* ലഭിക്കുന്നു. ഒരേ കലണ്ടർ വർഷത്തിലല്ലാതെ തുടർച്ചയായി എല്ലാ ഗ്രാന്റ്സ്ലാം ടൂർണമെന്റുകളും വിജയിക്കുകയാണെങ്കിൽ അത് *നോൺ-കലണ്ടർ വർഷ ഗ്രാൻഡ് സ്ലാമാ*യി അറിയപ്പെടും. ഒരു കളിക്കാരൻ നാല് ഗ്രാന്റ്സ്ലാമുകളും വിവിധ വർഷങ്ങളിലായി നേടിയിട്ടുണ്ടെങ്കിൽ അതിനെ *കരിയർ ഗ്രാൻഡ് സ്ലാം* എന്നു വിളിക്കുന്നു. നാലെണ്ണത്തിൽ മൂന്നെണ്ണമാണ് വിജയിക്കുന്നതെങ്കിൽ *സ്മോൾ സ്ലാം* എന്നാണ് പറയുക. ഒരു കളിക്കാരൻ ഒരേ കലണ്ടർ വർഷത്തിലെ എല്ലാ ഗ്രാന്റ്സ്ലാമുകളും ഒളിമ്പിക്സിലെ ടെന്നീസ് സ്വർണ്ണമെഡലും നേടിയാൽ അതിനെ *ഗോൾഡൻ സ്ലാം* എന്നു പറയുന്നു.
## ടൂർണമെന്റ് വിശദാംശങ്ങൾ

## വിജയികൾ

## ഗ്രാൻഡ് സ്ലാം ചാമ്പ്യന്മാർ

;Per discipline (all-time)

* List of Grand Slam men's singles champions
* List of Grand Slam women's singles champions
* List of Grand Slam men's doubles champions
* List of Grand Slam women's doubles champions
* List of Grand Slam mixed doubles champions

* List of Grand Slam boys' singles champions
* List of Grand Slam boys' doubles champions
* List of Grand Slam girls' singles champions
* List of Grand Slam girls' doubles champions
* List of wheelchair tennis champions

;Per tournament (Open Era only)
* List of Australian Open champions
* List of French Open champions
* List of Wimbledon Open Era champions
* List of US Open (tennis) champions

### Players who completed the Grand Slam

#### Chronological

#### Per player

## ഇതും കാണുക

* List of Grand Slam related tennis records
* Lists of tennis records and statistics
* List of wheelchair tennis champions

## അവലംബം

## ബാഹ്യ ലിങ്കുകൾ

* Official website of the Australian Open
* Official website of the French Open
* Official website of Wimbledon
* Official website of the US Open
* All-times Grand Slam tournaments finals – Reference book.

വർഗ്ഗം:ടെന്നീസ് ടൂർണമെന്റുകൾ
വർഗ്ഗം:ഗ്രാന്റ്സ്ലാം ടെന്നീസ് ടൂർണമെന്റുകൾ
യു.എസ്. ഓപ്പൺ

1881-ൽ തുടങ്ങിയ യു.എസ്.ഓപ്പൺ ലോകത്തിലെ ഏറ്റവും പഴക്കമുള്ള ടെന്നീസ് ടൂർണമെന്റുകളിലൊന്നായി കണക്കാക്കപ്പെടുന്നു. 1987 മുതൽ എല്ലാവർഷവും നടക്കുന്ന നാലു ഗ്രാൻസ്ലാം ടെന്നീസ് ടൂർണമെന്റുകളിൽ അവസാനമായി നടക്കുന്ന ടൂർണമെന്റാണ്‌ **യു.എസ്. ഓപ്പൺ**. എല്ലാ കൊല്ലവും ഓഗസ്റ്റ്/സെപ്റ്റംബർ മാസങ്ങളിലെ രണ്ടാഴ്ചയായാണ് ഈ ടൂർണമെന്റ് നടക്കുന്നത്. ഈ ടൂർണമെന്റിൽ അഞ്ചിനങ്ങളാണുള്ളത് : Men's singles, Women's singles, Men's doubles, Women's doubles, Mixed doubles. 1978 മുതൽ ഈ ടൂർണമെന്റ് നടത്തുന്നത് USTA Billie Jean King National Tennis Center (at Flushing Meadows-Corona Park in Queens, New York City) ലെ ഹാർഡ് കോർട്ടിലാണ് (Hard Court).

യു.എസ്.ഓപ്പൺ മറ്റുള്ള ഗ്രാൻസ്ലാം ടൂർണമെന്റുകളിൽ നിന്ന് വ്യതാസപ്പെട്ടിരിക്കുന്നു. എങ്ങനെയെന്നാൽ ഈ ടൂർണമെന്റിൽ അവസാന സെറ്റിൽ (പുരുഷന്മാരുടേത് അഞ്ചാം സെറ്റും സ്ത്രീകളുടേത് മൂന്നാം സെറ്റും) സമനില വരുകയാണെങ്കിൽ ടൈ-ബ്രേക്കർ (tie-break) എന്ന സംവിധാനമുയോഗിച്ചാണ് വിജയിയെ നിശ്ചയിക്കുന്നത്. എന്നാൽ മറ്റുള്ള ടൂർണമെന്റുകളിൽ ഏതെങ്കിലും ഒരു കളിക്കാരൻ/കളിക്കാരി ജയിക്കുന്നതു വരെ ആ സെറ്റ് നീട്ടിക്കൊണ്ടുപോകുന്നു.

### നിലവിലെ ജേതാക്കൾ


പ്രമാണം:Stanislas Wawrinka (9) vs. Marcos Baghdatis US Open 2013 (9655435665).jpg|2016ലെ യു.എസ്. ഓപ്പൺ പുരുഷ സിംഗിൾസ് വിജയിയാണ് **[[സ്റ്റാൻ വാവ്റിങ്ക]]**. ഇതാദ്യമായാണ് വാവ്റിങ്ക യു.എസ്. ഓപ്പൺ നേടുന്നത്. 
പ്രമാണം:Angelique Kerber (16206739460).jpg|2016ലെ യു.എസ്. ഓപ്പൺ വനിത സിംഗിൾസ് വിജയിയാണ് **[[ആഞ്ജലിക് കെർബർ]]**. ഇതാദ്യമായാണ് കെർബർ യു.എസ്. ഓപ്പൺ നേടുന്നത്. 
പ്രമാണം:Jamie Murray Queens.jpg|2016ലെ യു.എസ്.ഓപ്പൺ പുരുഷ ഡബിൾസ് കിരീടം നേടിയ ടീമിലെ അംഗമായിരുന്നു **[[ജാമി മുറെ]]**. 
പ്രമാണം:Bruno Soares (9483669722).jpg|2016ലെ യു.എസ്.ഓപ്പൺ പുരുഷ ഡബിൾസ് കിരീടം നേടിയ ടീമിലെ അംഗമായിരുന്നു **[[ബ്രൂണോ സോറസ്]]**. 
പ്രമാണം:Mattek Sands RG15 (20) (19119625330).jpg|2016ലെ യു.എസ്.ഓപ്പൺ വനിത ഡബിൾസ് കിരീടം നേടിയ ടീമിലെ അംഗമായിരുന്നു **[[ബെഥെനി മാറ്റെക് സാൻഡ്സ്]]**. 
പ്രമാണം:Lucie Šafářová Prague Open 2016 (3).jpg|2016ലെ യു.എസ്.ഓപ്പൺ വനിത ഡബിൾസ് കിരീടം നേടിയ ടീമിലെ അംഗമായിരുന്നു **[[ലൂസി സഫറോവ]]**. 
പ്രമാണം:Laura Siegemund (Ger) (21426428435).jpg|**[[Laura Siegemund]]** was part of the winning Mixed Doubles team in 2016. It was her first Major title.
പ്രമാണം:Roland Garros 20140531 Mate Pavić.jpg|**[[Mate Pavić]]** was part of the winning Mixed Doubles team in 2016. It was his first Major title.


## അവലംബം


വർഗ്ഗം:ടെന്നീസ് ടൂർണമെന്റുകൾ
വർഗ്ഗം:ഗ്രാന്റ്സ്ലാം ടെന്നീസ് ടൂർണമെന്റുകൾ
ഓസ്ട്രേലിയൻ ഓപ്പൺ

എല്ലാ വർഷവും നടക്കുന്ന നാലു ഗ്രാൻസ്ലാം ടെന്നീസ് ടൂർണമെന്റുകളിൽ ആദ്യത്തേതാണ്‌  **ഓസ്ട്രേലിയൻ ഓപ്പൺ**. എല്ലാ വർഷവും ജനുവരിയിൽ മെൽബൺ പാർക്കിലാണ്‌ ഈ മത്സരം നടക്കുന്നത്. 1905-ൽ ആരംഭിച്ച ഈ ടൂർണമെന്റ് 1905 മുതൽ 1987- വരെ പുൽ മൈതാനത്തായിരുന്നു നടത്തിയിരുന്നത്. എന്നാൽ 1988 മുതൽ മെൽബൺ പാർക്കിലെ ഹാർഡ് കോർട്ടിലാണ്‌ ഈ മത്സരങ്ങൾ നടത്തപ്പെടുന്നത്. പുൽമൈതാനത്തും ഹാർഡ് കോർട്ടിലും വിജയിച്ച ഏക കളിക്കാരൻ മാറ്റ്‌സ് വിലാൻഡർ എന്ന കളിക്കാരൻ മാത്രമാണ്‌. 

മറ്റു ഗ്രാന്റ്സ്ലാം ടൂർണമെന്റുകളെപ്പോലെ ഇതിലും പുരുഷ വനിതാ മത്സരങ്ങളും ,മിക്സഡ് ഡബിൾ‍സ്‌ മത്സരങ്ങളും ഇനങ്ങളായുണ്ട്. അതുപോലെ ജൂനിയർ, സീനിയർ എന്നീ രണ്ടു വിഭാഗങ്ങളിലുമായും മത്സരങ്ങൾ നടത്തപ്പെടുന്നു.

## നിലവിലെ ജേതാക്കൾ


File:Novak Djokovic Hopman Cup 2011.jpg|**[[നോവാക് ജോക്കോവിച്ച്]]** റാഫേൽ നദാൽ -നെ ഗ്രാൻസ്ലാം ടെന്നീസ് ടൂർണമെനന്റ്റ് ചരിത്രത്തിൽ ഏറ്റവും നീണ്ട മത്സരത്തിൽ തോൽപ്പിച്ച് വിജയി ആയി തന്റെ ചാമ്പ്യൻഷിപ്‌ നിലനിർത്തി. ഓസ്ട്രേലിയൻ ഓപ്പണിൽ ലഭിക്കുന്ന മൂന്നാമത് സിംഗിൾസ് കിരീടം. 

File:Victoria Azarenka at the WTA Istanbul 2011 0010002 Nevit.jpg|**[[വിക്ടോറിയ അസരെങ്ക]]** ഓസ്ട്രേലിയൻ ഓപ്പണിൽ ലഭിക്കുന്ന ആദ്യ സിംഗിൾസ് കിരീടം. ആദ്യമായാണ്‌ ഒരു ഗ്രാൻസ്ലാം ടെന്നീസ് ടൂർണമെനന്റ്റ് വിജയിക്കുന്നത്. മരിയ ഷറപ്പോവ -യെ നേരിട്ടുള്ള സെറ്റുകൾക്ക് തോൽപ്പിച്ചു.

File:Leander_Wimbledon_trim.jpg|**[[ലിയാണ്ടർ പേസ്]]**, പുരുഷന്മാരുടെ ഡബിൾസ് കിരീടം നേടിയ അംഗങ്ങളിൽ ഒന്ന്. ഓസ്ട്രേലിയൻ ഓപ്പണിൽ ലഭിക്കുന്ന ആദ്യ ഡബിൾസ് കിരീടം.

File:Radek Štěpánek.jpg|**[[റാദേക് സ്റ്റെപാനക്]]**, പുരുഷന്മാരുടെ ഡബിൾസ് കിരീടം നേടിയ അംഗങ്ങളിൽ ഒന്ന്. ഓസ്ട്രേലിയൻ ഓപ്പണിൽ ലഭിക്കുന്ന ആദ്യ ഡബിൾസ് കിരീടം.

File:Svetlana Kuznetsova at US Open 2009 4th round (005-cropped1).jpg|**[[Svetlana Kuznetsova]]**, വനിതകളുടെ ഡബിൾസ് കിരീടം നേടിയ അംഗങ്ങളിൽ ഒന്ന്. ഓസ്ട്രേലിയൻ ഓപ്പണിൽ ലഭിക്കുന്ന രണ്ടാമത്  ഡബിൾസ് കിരീടം.

File:Zvonareva_Serve_Japan_2.jpg|**[[Vera Zvonareva]]**, വനിതകളുടെ ഡബിൾസ് കിരീടം നേടിയ അംഗങ്ങളിൽ ഒന്ന്. ഓസ്ട്രേലിയൻ ഓപ്പണിൽ ലഭിക്കുന്ന ആദ്യ ഡബിൾസ് കിരീടം.

File:Bethanie_Mattek.jpg|**[[Bethanie Mattek-Sands]]**, മിക്സഡ്  ഡബിൾസ് കിരീടം നേടിയ അംഗങ്ങളിൽ ഒന്ന്. ഓസ്ട്രേലിയൻ ഓപ്പണിൽ ലഭിക്കുന്ന ആദ്യ മിക്സഡ്  ഡബിൾസ് കിരീടം.

File:Horia_Tecău_at_the_2010_US_Open_-_20100903.jpg|**[[Horia Tecău]]**, മിക്സഡ്  ഡബിൾസ് കിരീടം നേടിയ അംഗങ്ങളിൽ ഒന്ന്. ഓസ്ട്രേലിയൻ ഓപ്പണിൽ ലഭിക്കുന്ന ആദ്യ മിക്സഡ്  ഡബിൾസ് കിരീടം.


## അവലംബം

വർഗ്ഗം:ഗ്രാന്റ്സ്ലാം ടെന്നീസ് ടൂർണമെന്റുകൾ
വൈഡ് ഏരിയ നെറ്റ്‌വർക്ക്

**വൈഡ് ഏരിയ നെറ്റ്‌വർക്ക്** (WAN) ഒരു വലിയ പ്രദേശത്ത് വ്യാപിച്ചുകിടക്കുന്ന ഒരു ടെലികമ്മ്യൂണിക്കേഷൻ ശൃംഖലയാണ്. വാടകയ്ക്ക് എടുത്ത ടെലികമ്മ്യൂണിക്കേഷൻ സർക്യൂട്ടുകൾ ഉപയോഗിച്ചാണ് വൈഡ് ഏരിയ നെറ്റ്‌വർക്കുകൾ സ്ഥാപിക്കുന്നത്.). 
ബിസിനസ്സുകളും സ്‌കൂളുകളും സർക്കാർ സ്ഥാപനങ്ങളും, ലോകമെമ്പാടുമുള്ള വിവിധ സ്ഥലങ്ങളിൽ നിന്നുള്ള ജീവനക്കാർ, വിദ്യാർത്ഥികൾ, ക്ലയന്റുകൾ, ബൈയേഴ്സ്, വിതരണക്കാർ എന്നിവരിലേക്ക് ഡാറ്റ റിലേ ചെയ്യാൻ വൈഡ് ഏരിയ നെറ്റ്‌വർക്കുകൾ ഉപയോഗിക്കുന്നു. ഈ ടെലികമ്മ്യൂണിക്കേഷൻ മോഡ് ഒരു ബിസിനസ്സിനെ ലൊക്കേഷൻ പരിഗണിക്കാതെ അതിന്റെ ദൈനംദിന പ്രവർത്തനം ഫലപ്രദമായി നടത്താൻ അനുവദിക്കുന്നു. ഇന്റർനെറ്റിനെ ഒരു WAN ആയി കണക്കാക്കാം.
## ഡിസൈൻ ഓപ്ഷനുകൾ
WAN-നിനെ നിർവചിക്കുന്നത് പ്രദേശങ്ങൾ, രാജ്യങ്ങൾ, അല്ലെങ്കിൽ ലോകം വരെ വ്യാപിച്ചുകിടക്കുന്ന ഒരു കമ്പ്യൂട്ടർ ശൃംഖലയാണ്. എന്നിരുന്നാലും, കമ്മ്യൂണിക്കേഷൻ പ്രോട്ടോക്കോളുകളുടെയും ആശയങ്ങളുടെയും പ്രയോഗത്തിന്റെ കാര്യത്തിൽ, WAN-കളെ കമ്പ്യൂട്ടർ നെറ്റ്‌വർക്കിംഗ് സാങ്കേതികവിദ്യകളായി വീക്ഷിക്കുന്നതാണ് നല്ലത്. ഒഎസ്‌ഐ മോഡലിന്റെ (ഇഥർനെറ്റ് അല്ലെങ്കിൽ വൈ-ഫൈ പോലുള്ളവ) താഴത്തെ പാളികളിൽ പ്രവർത്തിക്കുന്ന കോമൺ ലോക്കൽ ഏരിയ നെറ്റ്‌വർക്ക് (ലാൻ) സാങ്കേതികവിദ്യകൾ പലപ്പോഴും ഫിസിക്കൽ പ്രോക്സിമൽ നെറ്റ്‌വർക്കുകൾക്കായി രൂപകൽപ്പന ചെയ്‌തിരിക്കുന്നതിനാൽ നൂറുകണക്കിന്, അല്ലെങ്കിൽ ആയിരക്കണക്കിന് മൈലുകൾ ഡാറ്റ കൈമാറാൻ കഴിയില്ല എന്ന വസ്തുതയിൽ നിന്നാണ് WAN-കൾ ഉണ്ടാകുന്നത്.

## പ്രമാണങ്ങൾ


വർഗ്ഗം:കമ്പ്യൂട്ടർ ശൃംഖലകൾ
ലവകുശന്മാർ

ഭാരതീയ ഇതിഹാസമായ രാമായണത്തിലെ രാമന്റേയും സീതയുടേയും ഇരട്ടക്കുട്ടികളാണു് **ലവനും കുശനും** (). ഇവർ **ലവകുശന്മാർ** എന്നു് പൊതുവെ അറിയപ്പെടുന്നു. 

അയോദ്ധ്യയിൽ നിന്ന് പുറത്താക്കപ്പെട്ട സീത വനവാസക്കാലത്താണ് ഈ പുത്രന്മാർക്ക് ജന്മം നല്കുന്നത്. വാല്മീകി മഹർഷിയുടെ കീഴിൽ ഇവർ വിദ്യാഭ്യാസവും, ആയോധനകലയും അഭ്യസിച്ചു. ലാഹോർ  നഗരം സ്ഥാപിച്ചത് ലവൻ ആണ് എന്ന് പറയപ്പെടുന്നു. .

## അവലംബം
 
## പുറത്തേക്കുള്ള കണ്ണികൾ
*Kusa and Lava in the Balakanda and Uttarakanda of the Valmiki Ramayana 

വർഗ്ഗം:രാമായണത്തിലെ കഥാപാത്രങ്ങൾ
ഭാഷാകൗടലീയം

ലഭിച്ചിട്ടുള്ള മലയാളഗദ്യഗ്രന്ഥങ്ങളിൽ ഏറ്റവും പഴക്കമുള്ള കൃതിയാണ്‌ **ഭാഷാകൗടലീയം**. കൗടല്യന്റെ അർത്ഥശാസ്ത്രത്തിന്റെ വ്യാഖ്യാനരൂപത്തിലുള്ള ഭാഷാന്തരമാണ്‌ ഇത്. അർത്ഥശാസ്ത്രത്തിന്റെ 15 അധികരണങ്ങളിൽ 7 എണ്ണത്തിന്റെ ആഖ്യാനം മാത്രമേ കണ്ടുകിട്ടിയിട്ടുള്ളൂ.

## രചയിതാവ്, കാലം
ഭാഷാകൗടലീയത്തിന്റെ രചയിതാവ് ആരാണെന്നോ പേരോ കണ്ടുകിട്ടിയിട്ടില്ല. കർത്താവ് ഒരു ത്രൈവർണികനാണെന്ന് ഭാഷാ തെളിവുകൾ മുൻനിർത്തി ഇളംകുളം സമർത്ഥിക്കുന്നു.

ഭാഷയുടെ പഴക്കംകൊണ്ട് ചേരരാജാക്കന്മാർക്ക് പ്രാബല്യമുണ്ടായിരുന്ന ക്രി.പി.9-ആം ശതകത്തിലോ 10 -ആം ശതകത്തിലോ ആയിരിക്കണം ഭാഷാകൗടലീയത്തിന്റെ നിർമ്മിതി എന്ന് ഉള്ളൂർ അനുമാനിക്കുന്നു. അവരിൽ ഏതോ ഒരു രാജാവിന്റെ ആജ്ഞയനുസരിച്ചായിരിക്കണം പ്രസ്തുത ഗ്രന്ഥത്തിന്റെ രചന എന്നും. 11-ആം ശതകത്തിന്റെ ഉത്തരാർദ്ധമോ 12-ആം ശതകത്തിന്റെ പൂർവ്വാർദ്ധമോ ആയിരിക്കാനാണ്‌ ഇടയുള്ളത് എന്നാണ്‌ എൻ. കൃഷ്ണപിള്ളയുടെ പക്ഷം. എന്നാൽ ഡോ.കെ.എം. പ്രഭാകരവാരിയർ 13-ആം നൂറ്റാണ്ടിന്റെ ആദ്യമാണ്‌ ഇതിന്റെ കാലമെന്ന് പ്രസ്താവിക്കുന്നു.

## അവലംബം
ഏഴോം ഗ്രാമപഞ്ചായത്ത്

കേരളത്തിലെ  കണ്ണൂർ ജില്ലയിലെ കല്ല്യാശ്ശേരി ബ്ലോക്കിലെ ഒരു ഗ്രാമപഞ്ചായത്താണ് **ഏഴോം ഗ്രാമപഞ്ചായത്ത്**. ഏഴ് അമ്പലങ്ങളിൽ ഓം എന്നു എഴുതിയ നാടാണ് എഴോം എന്നു ചില ചരിത്രകാരന്മാർ രേഖപ്പെടുത്തിയിട്ടുണ്ട്.  കേരളത്തിൽ കമ്യൂണിസ്റ്റുകാർ നടത്തിയ കർഷക സമരചരിത്രത്തിൽ ഇടം നേടിയ നാടാണിത്. തളിപ്പറമ്പ് നഗരസഭയിലെ  കുപ്പം മുതൽ മാടായി പഞ്ചായത്തിലെ പഴയങ്ങാടി വരെയുള്ള പ്രദേശമാണ്‌ ഏഴോം. 

2001ലെ ഇന്ത്യൻ കാനേഷുമാരി പ്രകാരം ഇവിടത്തെ ജനസംഖ്യ 18479 ആണ്. ഇതിൽ 8710 പുരുഷന്മാരും 9769 സ്ത്രീകളുമുണ്ട്. ഇന്ത്യ യിലെ ആദ്യത്തെ സമ്പൂർണ സാക്ഷരത നേടിയ ഗ്രാമ പഞ്ചായത്ത്‌ ആണ് എഴോം പഞ്ചായത്ത്‌ . 1984  മുതൽ തുടങ്ങിയ കൂട്ടായ ശ്രമത്തിലൂടെ കാൻഫെഡും ഗ്രാമത്തിലെ ജനങ്ങളും നടത്തിയ പരിശ്രമം കൊണ്ട് നേടിയെടുത്തതാണ് ഈനേട്ടം. ഇതിനു മുൻ കൈ എടുത്ത്‌ വിജയിപ്പിച്ചതിൽ പ്രമുഖരാണ് പി. എൻ. പണിക്കരും,പി.ടി.ഭാസ്കരപണിക്കരും ,വി. ആർ.വി.എഴോം എന്ന രവിമാഷുമാണ്.

## അതിർത്തികൾ
മാടായി ഗ്രാമപഞ്ചായത്ത്, തളിപ്പറമ്പ് നഗരസഭ, ചെറുതാഴം ഗ്രാമപഞ്ചായത്ത്, പഴയങ്ങാടി-കുപ്പം പുഴ എന്നിവയാണ് ഇതിന്റെ അതിർത്തികൾ.
## വാർഡുകൾ
#കണ്ണോം  	 
#കൊട്ടില 	 
#ഓണപ്പറമ്പ് 	
#നരിക്കോട് 	
#പാറമ്മൽ 	
#കൊട്ടക്കീൽ 	
#എഴോം 	 
#എഴോം മൂല 	
#ചെങ്ങൽ 	
#പഴയങ്ങാടി 	
#എരിപുരം 	
#അടുത്തില 	
#നെരുവമ്പ്രം 	
#കാനായി

## പ്രത്യേകതകൾ
[250px|thumb|ഏഴോം സർവ്വീസ് സർവ്വീസ് സഹകരണ ബാങ്ക്, [അടുത്തില സായാഹ്നശാഖ]]
ജില്ലയുടെ നെല്ലറ എന്ന് അറിയപ്പെടുന്നു.  ഇത് കല്ല്യാശ്ശേരി നിയമസഭമണ്ഡലത്തിലെ ഗ്രാമപഞ്ചായത്താണ്. ചിറയ്ക്കൽ താലൂക്കിലെ അക്യാബ് എന്നാണ് പണ്ടുകാലത്ത് ഈ പ്രദേശം അറിയപ്പെട്ടിരുന്നത്. പഴയ മദിരാശി സംസ്ഥാനത്തിന്റെ ഭാഗമായിരുന്ന മലബാർ ജില്ലയിലെ ചിറയ്ക്കൽ താലൂക്കിലുൾപ്പെട്ട ഏഴോം വില്ലേജ് എന്നറിയപ്പെട്ടിരുന്ന പ്രദേശമാണ് ഇന്നത്തെ ഏഴോം ഗ്രാമപഞ്ചായത്തായി രൂപം പ്രാപിച്ചത്. 1950-ലെ മദ്രാസ് വില്ലേജുപഞ്ചായത്ത് ആക്ട് പ്രകാരം 1954-ലാണ് ഏഴോം പഞ്ചായത്ത് രൂപീകൃതമാവുന്നത്. ഗ്രാമവികസനരംഗത്ത് സുസംഘടിതമായ പഞ്ചായത്തു ഭരണസംവിധാനം നിലവിൽ വന്നത് 1956-ലാണ്. ടി.പി.കുഞ്ഞിരാമൻ ആയിരുന്നു ആദ്യപ്രസിഡന്റ്. കുന്നുകളും വയലേലകളും ഉള്ള ഭൂപ്രകൃതിയാണ് ഇവിടെ കാണപ്പെടുന്നത്. ഇവിടത്തെ ജനങ്ങൾക്ക് കൃഷിയാണ് പ്രധാന തൊഴിൽ. കണ്ടൽക്കാടുകളുടെ സം‌രക്ഷൻ എന്നറിയപ്പെടുന്ന പൊക്കുടൻ ഈ ഗ്രാമക്കാരനാണ്. കൈപ്പാട് രീതിയിൽ കൃഷി നടത്തുന്ന സംസ്ഥാനത്തെ അപൂർവം സ്ഥലങ്ങളിലൊന്നാണിത് .  എഴോം പഞ്ചായത്ത് നെൽ കൃഷിക്കും, മത്സ്യകൃഷിക്കും പ്രസിദ്ധമാണ്. ഇന്ത്യയിലെ ആദ്യത്തെ  സമ്പൂർണ്ണ സാക്ഷരത നേടിയ  പഞ്ചായത്ത് എഴോം  പഞ്ചായത്താണ്. ദീർഘ കാലം പഞ്ചായത്ത് പ്രസിഡന്റ് ആയിരുന്ന ടി.പി. കുഞ്ഞിരാമനെ ഈ നാടിന്റെ ഗ്രാമ പിതാവായി പ്രഖ്യാപിചിട്ടുണ്ട്. ഇപ്പോഴത്തെ പഞ്ചായത് പ്രസിഡന്റ് ഡി വിമല ആണ്. 

### ആശുപത്രികൾ
*സി. എച്ച് .സി. എരിപുരം.
*പി. എച്ച്. സി. എഴോം 
*ആയുർ വേദിക് ഹോസ്പിറ്റൽ നെരുവംബ്രം.

### സ്കൂൾ
*ജി.എച്ച്. എച്ച്.എസ്. കൊട്ടില
*എരിപുരം ചെങ്ങൽ എൽ പി സ്കൂൾ
*മറ്റ് 7 പ്രൈമറി സ്കൂളുകൾ

## ഏഴോം നെൽവിത്ത്

കാർഷിക രംഗത്ത് ഏഴോം പഞ്ചായത്തിന്റെ ശ്രമങ്ങൾ ലോക ശ്രദ്ധനേടുകയാണ്. കണ്ണൂർ ജില്ലയിലെഏഴോംഗ്രാമപഞ്ചായത്തിലെ കൈപ്പാട് മേഖലകളിൽ പരീക്ഷണാർഥം വികസിപ്പിച്ചെടുക്കുകയും വിജയം കൈവരിക്കുകയും ചെയ്ത നെൽവിത്താണ് **[[ഏഴോം നെൽവിത്ത്]]** എന്ന പേരിൽ ഗ്രാമത്തിന്റെ പേരിലറിയപ്പെട്ടത്. ഒരു ഗ്രാമത്തിന്റെ നാമം ആഗോളതലത്തിൽ ഒരു അരിയുടെ പേരിൽ അറിയപ്പെടുകയാണ്.

## അവലംബങ്ങൾ

വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
ഇളമാട് ഗ്രാമപഞ്ചായത്ത്

കൊല്ലം ജില്ലയിലെ കൊട്ടാരക്കര താലൂക്കിൽ സ്ഥിതിചെയ്യുന്ന ഗ്രാമപഞ്ചായത്താണ് **ഇളമാട് ഗ്രാമപഞ്ചായത്ത്**. ആയൂർ നിന്നും കൊല്ലത്തേക്കുള്ള വഴിയിൽ 4 കിലോമീറ്റർ പിന്നിടുമ്പോൾ ഇളമാട് എത്താം. ഭരണിക്കാവ് ദേവീക്ഷേത്രം, ശ്രീ പുള്ളുണ്ണി മഹാവിഷ്ണു ക്ഷേത്രം,ഞാറവട്ടം മഹാദേവ ക്ഷേത്രം എന്നിവ ഇവിടെ സ്ഥിതി ചെയ്യുന്നു.

## ആരാധനാലയങ്ങൾ
ഭരണിക്കാവ് ഭഗവതി ക്ഷേത്രം , പുള്ളുണ്ണി മഹാവിഷ്ണു  ക്ഷേത്രം, 

ഞാറവട്ടം മഹാവിഷ്ണു ക്ഷേത്രം,വയണാമൂല മഹാദേവ ക്ഷേത്രം,  

ഐ പി സി ബഥേൽ ചർച്ച്,  സെന്റ് സ്റ്റീഫൻസ് ഓർത്ത്ഡോക്സ്  ചർച്ച്

## '''വിദ്യാഭ്യാസസ്ഥാപനങ്ങൾ'''
ഗവ.എൽ.പി.എസ് ,ഇളമാട്

ഗവ.ഹയർസെക്കൻഡറി സ്കൂൾ  ,തേവന്നൂർ  


## അതിർത്തികൾ
കിഴക്ക്-സെന്റ് തോമസ് ഓർത്ത്ഡോക്സ് ചർച്ച്  ,

വടക്ക്-സെന്റ് സ്റ്റീഫൻസ് ഓർത്ത്ഡോക്സ് ചർച്ച്,                   

തെക്ക്-വോളിബോൾ കോർട്ട്

പടി‍ഞ്ഞാറ്-സ്റ്റേറ്റ് ബാങ്ക് ഓഫ്     ഇന്ത്യ

## ഗതാഗതം
തേവന്നൂർ-ഉമ്മന്നൂർ റോഡ്,

തോട്ടത്തറ-അർക്കന്നുർ-പോരേടംറോ‍ഡ്,

കൊല്ലം-ആയൂർ റോഡ്

## വാർഡുകൾ
*വാളിയോട്
*പാറങ്കോട് 
*പുലിക്കുഴി 	 
*വേങ്ങൂർ 	 
*തേവന്നൂർ 	 
*കുളഞ്ഞിയിൽ 	 
*ഇളമാട് 	 
*അമ്പലംമുക്ക്
*തോട്ടത്തറ 	 
*അർക്കന്നൂർ 	 
*കണ്ണംങ്കോട് 	 
*കാരാളികോണം 	 
*പൂതൂർ 	
*ഇടത്തറപ്പണ
*കോട്ടയ്ക്കവിള
*ചെറുവയ്കൽ 	
*നെട്ടയം

## സ്ഥിതിവിവരക്കണക്കുകൾ
ജില്ല        :കൊല്ലം ബ്ലോക്ക്    :ചടയമംഗലംവിസ്തീര്ണ്ണം : 30.02 ചതുരശ്ര കിലോമീറ്റർ
ജനസംഖ്യ: 23941പുരുഷന്മാർ :11638സ്ത്രീകൾ       :12303ജനസാന്ദ്രത :798സ്ത്രീ:പുരുഷ അനുപാതം :1057സാക്ഷരത  : 90.27

## അവലംബങ്ങൾ
http://www.trend.kerala.gov.in/trend/main/Election2010.html  

http://lsgkerala.in/elamadupanchayat
കാളത്തോട്‌

തൃശൂർ പട്ടണത്തോട് വളരെ അടുത്ത് കിടക്കുന്ന ഒരു ഗ്രാമ പ്രദേശമാണ് **കാളത്തോട്‌**. ഒല്ലൂക്കര, കൃഷ്ണാപുരം, പുളിപ്പറമ്പ്-കുറ, എന്നീ ചെറു ഗ്രാമങ്ങൾ ചേർന്നതാണ് കാളത്തോട്‌.തൃശൂർ കോർപറേഷനിലെ ഒരു വാർഡാണ് കാളത്തോട്. കാളത്തോട് നിന്നും തൃശൂർ ടൗണിലേക്ക് 4 കി. മീ. ദൂരമുണ്ട്. തൃശൂർ, പാലക്കാട് നാഷണൽ ഹൈവേയിൽ സ്ഥിതി ചെയ്യുന്നു.

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വർഗ്ഗം:തൃശ്ശൂരിന്റെ നഗരപ്രാന്തങ്ങൾ
ആഗ്നേയശില

ശിലകളുടെ മൂന്ന് തരങ്ങളിലൊന്നാണ്‌ **ആഗ്നേയ ശില** (igneous rock). മാഗ്മ തണുത്തുറഞ്ഞാണ് ഇവ രൂപം കൊള്ളുന്നത്.  ക്രിസ്റ്റലീകരണം വഴിയോ അല്ലാതെയോ ഭൗമോപരിതലത്തിലോ അതിനു താഴെയോ ഇവ രൂപപ്പെടാം. ഭൂമിയുടെ പുറമ്പാളിയിലോ മാന്റിലിലോ ഉള്ള പാറകൾ ഭാഗികമായി ഉരുകിയാണ് മാഗ്മ ഉണ്ടാകുന്നത്. സാധാരണയായി മൂന്ന് കാരണങ്ങളാലാണ് മാഗ്മ ഉണ്ടാകുന്നത്: താപനിലയിലെ വർദ്ധനവ്, മർദ്ദത്തിന്റെ കുറയൽ, ഘടനയിലെ വ്യതിയാനം. 700-ലേറെ തരം ആഗ്നേയശിലകളുണ്ട്. ഇവയിൽ മിക്കതും ഭൂമിയുടെ ഉപരിതലത്തിന്‌ താഴെയാണ്‌. ഘടനയും എങ്ങനെ രൂപപ്പെട്ടുവെന്നതനുസരിച്ചും ഇവ വ്യത്യസ്ത സ്വഭാവസവിശേഷതകൾ കാണിക്കുന്നു.ആഗ്നേയ ശിലകളെ പ്രധാനമായും ആന്തരാഗ്നേയ ശിലകൾ(Igneous Rocks]),ബാഹ്യാഗ്നേയശികൾ(Extrusive Igneous Rocks)എന്നിങ്ങനെ രണ്ടായി തരംതിരിക്കാം.
## ആന്തരാഗ്നേയ ശിലകൾ
ഭൂവൽക്കത്തിൽ ഏകദേശം മൂന്നിൽ രണ്ടുഭാഗവും ആഗ്നേയ ശിലകളാൽ നിർമ്മിതമാണെന്ന് കണക്കാക്കുന്നു.ആഗ്നേയ ശിലകളിൽ നിന്നാണ് മറ്റു ശിലകൾ രൂപംപ്രാപിക്കുന്നത്‌.ഡയോറൈറ്റ്,ഗ്രാനൈറ്റ്,ഗാബ്രോ എന്നിവ ഉദാഹരണങ്ങളാണ്‌.ഭൂമിയുടെ ഉപരിതലത്തിൽ നിന്ന് ആഴത്തിൽ മാഗ്്മ തണുത്തുറഞ്ഞുണ്ടാകുന്ന എല്ലാത്തരം ആന്തരാഗ്നേയശിലഖകളെയും പൊതുവെ പ്ലൂട്ടോണുകൾ(http://en.wikipedia.org/wiki/PlutonsPluton])എന്നാണ് അറിയപ്പെടുന്നത്.

## ബാഹ്യാഗ്നേയശിലകൾ
അഗ്നിപർവതങ്ങളിലൂടെയും ഭൂവൽക്കത്തിലെ വിള്ളലുകളിലൂടെയും ഭൂമിയുടെ ഉപരിതലത്തിൽ എത്തിച്ചേരുന്ന ലാവ തണുത്തുറഞ്ഞ് രൂപപ്പെടുന്നതാണ് ബാഹ്യാഗ്നേയശിലകൾ.ബസാൾട്ട്, റയോലൈറ്റ്, ആന്റിസൈറ്റ് എന്നിവ ഉദാഹരണങ്ങളാണ്‌.

## അവലംബം
കേരളപാഠാവലി സാമൂഹ്യശാസ്ത്രം-II.സ്റ്റാൻഡേർഡ് IX .കേരളസർക്കാർ വിദ്യാഭ്യാസ വകുപ്പ് പാഠപുസ്തകം.
## പുറംകണ്ണി
ആഗ്നേയശില()
വർഗ്ഗം:കല്ലുകൾ
ഹരിനാമകീർത്തനം

മലയാളത്തിലെ ഒരു പ്രാർ‍ഥനാ ഗാനമാണ് **ഹരിനാമകീർത്തനം** (ഇംഗ്ലീഷ്: Hari Nama Keerthanam, ആംഗല പരിഭാഷ: "The Song of the Holy Name Hari"). 16-ആം നൂറ്റാണ്ടിൽ തുഞ്ചത്ത് എഴുത്തച്ഛനാണ് ഇത് രചിച്ചതെന്ന് കരുതിപ്പോരുന്നെങ്കിലും ഇക്കാര്യത്തിൽ ഏകാഭിപ്രായമില്ല. ഇതിലെ ഓരോ ശ്ലോകവും ആരംഭിക്കുന്നത് മലയാള അക്ഷരമാലയിലെ അക്ഷരങ്ങളുടെ ക്രമത്തിലാണ്. "ഓം ഹരി ശ്രീ ഗണപതയേനമഃ" "അ ആ ഇ ഈ ഉ ഊ ഋ ൠ ഌ ൡ എ ഏ ഐ ഒ ഓ ഔ അം അഃ" "ക ഖ ഗ ഘ ങ ച ഛ ജ .... " ഇങ്ങനെ എല്ലാ മലയാള അക്ഷരങ്ങളിലും തുടങ്ങുന്ന ശ്ലോകങ്ങൾ ഹരിനാമകീർ‌‍ത്തനത്തിൽ ഉണ്ട്. ഗുരുവായൂർ ക്ഷേത്രത്തിൽ രാവിലെ നടതുറക്കുന്ന സമയത്ത് ഹരിനാമകീർത്തനം വയ്ക്കുന്ന പതിവുണ്ട്.  

ആരംഭശ്ലോകങ്ങൾ‌‍ ചുവടെ:

ഓംകാരമായ പൊരുൾ മൂന്നായ് പിരിഞ്ഞുടനെ,
ആങ്കാരമായതിനു താൻ തന്നെ സാക്ഷിയതു,
ബോധം വരുത്തുവതിനാളായിനിന്ന പര-,
മാചാര്യ രൂപ! ഹരിനാരായണായ നമഃ.

ഒന്നായനിന്നെയിഹ രണ്ടെന്നു കണ്ടളവി-,
ലുണ്ടായൊരിണ്ടൽ ബത മിണ്ടാവതല്ല മമ,
പണ്ടേക്കണക്കെവരുവാൻ നിൻ കൃപാവലിക-,
ളുൺടാകയെങ്കലിഹ നാരായണായ നമഃ.




## അവലംബം

*https://web.archive.org/web/20090129191907/http://www.geocities.com/ramya475/hnk.htm

വർഗ്ഗം:Indian songs
വർഗ്ഗം:കീർത്തനങ്ങൾ
വർഗ്ഗം:മലയാളകവിതകൾ
ഓയൂർ

കേരളത്തിലെ കൊല്ലം ജില്ലയിൽ കൊട്ടാരക്കര താലൂക്കിൽ ഉൾപ്പെടുന്ന വെളിനല്ലൂർ‍ പഞ്ചായത്തിലെ ഒരു വളർന്നു കൊണ്ടിരിക്കുന്ന പട്ടണമാണ് **ഓയൂർ**.

## പ്രത്യേകതകൾ
ഓയൂർ പട്ടണത്തിന്റെ ഒരു വശത്ത് കൂടിയാണ് ഇത്തിക്കര ആറ് ഒഴുകുന്നത് . വെളിനല്ലൂർ പഞ്ചായത്തിലെ പഞ്ചായത്ത് അപ്പീസ്‌ , വില്ലേജ് അപ്പീസ്‌ , രജിസ്റ്റർ അപ്പീസ്‌ , ഒരു എൽ പ്പി എസ് സ്‌കൂൾ , ഒരു ബിവറേജ് ഒരു ആശുപത്രി എന്നിവയാണ് ഈ പട്ടണത്തോടു ചേർന്ന് കിടക്കുന്ന സർക്കാർ സ്ഥാപനങ്ങൾ . കാനറ ബാങ്ക്, ഫെഡറൽ ബാങ്ക് , സ്റ്റേറ്റ് ബാങ്ക് ഓഫ് ഇന്ത്യ , ജില്ല സഹകരണ ബാങ്ക് തുടങ്ങിയവയുടെ ശാഖകൾ ഇവിടെ പ്രവർത്തിക്കുന്നു . പയ്യക്കോട്, പാറയിൽ ,കാളവയൽ,ചുങ്കത്തറ,നടിയൂർ കോണം, പപ്പോലോട്,മീയന, കുഴിന്തടം തുടങ്ങിയ ഗ്രാമങ്ങൾ ഈ പട്ടണത്തിന്റെ ചുറ്റുമായി സ്ഥിതിചെയ്യുന്നു , ഈ ഗ്രാമങ്ങളിലെ പ്രധാന വാണിജ്യ കേന്ദ്രമാണ് ഓയൂർ . പ്രസിദ്ധമായ വെളിനല്ലൂർ ശ്രീരാമ സ്വാമി ക്ഷേത്രവും,നാനാ ജാതി മതസ്ഥരും അഭയം തേടിയെത്തുന്ന നെടുവാംകോട് മഖ്ബറയും ഓയൂരിനടുത്ത് ആണ് സ്ഥിതി ചെയ്യുന്നത് .

## വിദ്യാഭ്യാസം
75 വർഷങ്ങൾക്ക് മുമ്പ് ശ്രീ തരിയൻ കോരുതിന്റെ മക്കളായ ശ്രീ ടി. എബ്രഹാമും ടി. ബെഞ്ചമിനും ചേർന്ന് സർക്കാർ എയ്ഡഡ് അപ്പർ പ്രൈമറി സ്കൂൾ സ്ഥാപിച്ചു. ഒരു പ്രാഥമിക ആരോഗ്യ കേന്ദ്രം (1956-ൽ കേരള സംസ്ഥാന ആരോഗ്യമന്ത്രിയായിരുന്ന ഡോ. എ.ആർ. മേനോൻ സ്ഥാപിച്ചത്) ചുങ്കത്തറയിലാണ് സ്ഥിതി ചെയ്യുന്നത്.

## പ്രധാന വിദ്യാലയങ്ങൾ :
GLPS VELINALLOOR

EETUPS VELINALLOOR

GLPS UGRAMKUNNU

## പ്രധാന ആരാധനാലയങ്ങൾ :
വെളിനല്ലൂർ ശ്രീരാമ ക്ഷേത്രം

കീഴൂട്ട് ദേവീ ക്ഷേത്രം

വെളിനല്ലൂർ ഗണപതി ക്ഷേത്രം

ചെരൂർ (റോഡുവിള) മുസ്ലിം ജമാഅത്ത്

മാങ്കോണം മുസ്ലിം ജമാഅത്ത് 

പയ്യക്കോട് (ഓയൂർ) മുസ്ലിം ജമാഅത്ത് 

കാരാളികോണം മുസ്ലിം ജമാഅത്ത്

റാണൂർ മുസ്ലിം ജമാഅത്ത്

ചെങ്കൂർ(അമ്പലംകുന്ന്) മുസ്ലിം ജമാഅത്ത്

വട്ടപ്പാറ മുസ്ലിം ജമാഅത്ത്

കടമ്പൂർ മുസ്ലിം ജമാഅത്ത്

പുള്ളിപച്ച മുസ്ലിം ജമാഅത്ത്

ആറ്റൂർക്കോണം മുസ്ലിം ജമാഅത്ത്  

തേവൻകോട് മുസ്ലിം ജമാഅത്ത് 

## അവലംബങ്ങൾ
#

വർഗ്ഗം:കൊല്ലം ജില്ലയിലെ ഗ്രാമങ്ങൾ
നോക്കിയ 3230

**നോക്കിയ 3230** നോക്കിയ കോർപ്പറേഷൻ പുറത്തിറക്കിയ സിമ്പിയൻ 60 സീരീസ് സ്മാർട്ട് ഫോണാണ്. 2004 നവംബർ 2-നാണ് ഇത് വിപണിയിലെത്തിയത്. പുഷ് ടു ടോക്ക് സെല്ലുലാർ സാങ്കേതികകത ഉൾപ്പെടുത്തിയ ആദ്യ സ്മാർട്ട് ഫോണിലൊന്നാണ് ഇത്. എഡ്ജ് നെറ്റ്വർക്കിൽ 35.2 kbit/s അപ്ലോഡും 178.6 kbit/s ഡൌൺലോഡും ജിപിആർഎസ് നെറ്റ്വർക്കിൽ 80 kbit/s വരെ നെറ്റ്വർക്ക് സ്പീഡ് ഇതിനുണ്ട്.

ഗെയിമുകൾ (മൾട്ടിപ്ലെയർ, ബ്ലൂടൂത്ത്), 1.3 മെഗാ പിക്സൽ ക്യാമറ, നോക്കിയ ലൈഫ്ബ്ലോഗ് എന്നിവയാണ് മറ്റ് സൗകര്യങ്ങൾ.
## സൗകര്യങ്ങൾ

## അവലംബം

വർഗ്ഗം:മൊബൈൽ ഫോണുകൾ
വർഗ്ഗം:നോക്കിയ മൊബൈൽ ഫോണുകൾ
മാങ്കോസ്റ്റീൻ

**മാങ്കോസ്റ്റീൻ** എന്ന പൊതുനാമത്തിൽ അറിയപ്പെടുന്ന **പർപ്പിൾ മാങ്കോസ്റ്റീൻ**  ഇന്തോനേഷ്യ രാജ്യത്ത് ഉത്ഭവിച്ച ഒരു മരമാണ് . ഇത് 7 മുതൽ 25 മീറ്റർ വരെ വളരുന്നു. ഇതിന്റെ പഴം കടുത്ത ചുവന്ന നിറത്തിലുള്ളതും മധുരമുള്ളതുമാണ്. കേരളത്തിലും ഇത് നന്നായി വളരുകയും കായ്ഫലം തരുകയും ചെയ്യുന്നുണ്ട്. പഴങ്ങളുടെ റാണി എന്നാണ് മാങ്കോസ്റ്റീൻ അറിയപ്പെടുന്നത്. വളരെ രുചികരമായ ഈ ഫലത്തിന് ചുറ്റും കാലിഞ്ച് കനത്തിലുള്ള ഒരു ആവരണമുണ്ട്. ഇതിന്റെ ഇല തിളക്കമുളളതാണ്. വളരെ പതുക്കെ മാത്രം വളരുന്ന ഈ മരം വിത്തു പാകി മുളപ്പിക്കുവാൻ ‍ബുദ്ധിമുട്ടാണ്. ഇരുപത്തിയഞ്ചോളം മീറ്റർ ഉയരത്തിൽ ഇവ ശാഖകളായി വളരുന്ന മരമാണ്. നട്ട് ആറു മുതൽ ഏഴാം വർഷം മുതൽ വിളവെടുക്കുവാൻ സാധിക്കും. പ്രായമായ ഒരു മരത്തിൽ നിന്നും പ്രതിവർഷം രണ്ടായിരത്തോളം പഴങ്ങൾ ലഭ്യമാണ്. ഇവയുടെ കട്ടിയുള്ള പുറംതോടിനുള്ളിലെ മാംസളമായ ഭാഗമാണ് ഭക്ഷ്യയോഗ്യമായവ.അല്പം പുളിയോടുകൂടിയ മധുരമുള്ള പഴമാണ് മാങ്കോസ്റ്റീൻ.

മാങ്കോസ്റ്റീനിൽ ആണും പെണ്ണും എന്ന വ്യത്യസ്തതയുണ്ട്. പെൺ മാങ്കോസ്റ്റീനിലാണ് പഴങ്ങൾ സുലഭമായി ഉണ്ടാകുന്നത്.

## ഗുണങ്ങൾ
അർബുദം, അൾസർ, രക്തസമ്മർദ്ദം, അലർജി, ത്വക്‌രോഗങ്ങൾ എന്നീ രോഗങ്ങളെ ഇവ പ്രതിരോധിക്കുന്നു. ഇവയിൽ കാർബോഹൈഡ്രേറ്റ്, പ്രോട്ടീൻ, കാത്സ്യം, ഫോസ്‌ഫറസ്, അയൺ എന്നീ പോഷകമൂല്യങ്ങളും അടങ്ങിയിരിക്കുന്നു.

## ചിത്രശാല


File:Mangosteen_-_മാങ്കോസ്റ്റീൻ_01.JPG|മാങ്കോസ്റ്റീൻ തൈ
File:Mangosteen with leaves.JPG|മങ്കൊസ്റ്റിൻ മരത്തിൽ
File:Mangosteen_-_മാങ്കോസ്റ്റീൻ_02.JPG|മാങ്കോസ്റ്റീൻ പഴങ്ങൾ
File:Mangosteen_-_മാങ്കോസ്റ്റീൻ_03.JPG|മാങ്കോസ്റ്റീൻ കുരു, തൊണ്ട്, ഉൾഭാഗം
പ്രമാണം:Mangostien fruits.jpg|മാങ്കോസ്റ്റീൻ
File:Garcinia mangostana tree at kuravilangad 02.jpg


## പുറത്തേക്കുള്ള കണ്ണികൾ

## കൂടുതൽ വായനക്ക്
* Mangosteen Technical Homepage: Science, Nutrients, History, Horticulture, Folklore
* From Cancer Decisions; A Friendly Skeptic looks at Mangosteen — reprinted in Chet Day's Health & Beyond 
* Purchase Mangosteen Juice in Canada and USA 
* Dr. Duke's Phytochemical and Ethnobotanical Databases, Garcinia mangostana L., Clusiaceae 

വർഗ്ഗം:പഴങ്ങൾ
വർഗ്ഗം:ക്ലൂസിയേസീ
വർഗ്ഗം:ഗാർസീനിയ
വർഗ്ഗം:കേരളത്തിലെ സസ്യജാലം
ആകാശമുല്ല

ഇപോമേയ ജനുസ്സിൽ പെടുന്ന ഒരു ലതയാണ് **ആകാശമുല്ല**.  (ഇംഗ്ലീഷ്:Cardinal Creeper,Cypress Vine അഥവാ Star Glory, ശാസ്ത്രീയ നാമം:*Ipomoea quamoclit*) 1 മുതൽ 3 മീറ്റർ വരെ ഉയരത്തിൽ പടർന്ന് വളരുന്ന വർഷം മുഴുവൻ പൂവണിയുന്ന സസ്യമാണിത്. കേരളത്തിലെ ഗ്രാമങ്ങളിൽ സർവസാധാരണമായി കാണപ്പെടുന്നു.

## മറ്റ് നാമങ്ങൾ
**നക്ഷത്രക്കമ്മൽ**, **നക്ഷത്ര മുല്ല**, **തീപ്പൊരി**, **ഈശ്വര മുല്ല**, **വേലിച്ചെമ്പരത്തി** എന്നീ പേരുകളിൽ മലയാളത്തിൽ അറിയപ്പെടുന്നു. ഹിന്ദിയിൽ കാമലത (कामलता), ബംഗാളിയിൽ  കുഞ്ജ ലൊത (কুংজ লতা), മറാഠിയിൽ വിശ്ണു ക്രാന്തി (विश्णु क्रान्ती ) മണിപ്പൂരിയിൽ കാമലത (কামলতা) എന്നിങ്ങനെ ഭാരതത്തിലുടനീളം വ്യത്യസ്ത നാമങ്ങളിൽ അറിയപ്പെടുന്നു.

## വളർച്ച‍
പൂർ‌‍ണവളർച്ചക്ക് നല്ല സൂര്യപ്രകാശം ആവശ്യമാണ്.

## ഉപയോഗങ്ങൾ
അലങ്കാരസസ്യമായി വളർ‌‍ത്താറുണ്ട്.

## ചിത്രശാല


ചിത്രം:Cyprus vine flower.jpg|കടും ചുവപ്പ് നിറത്തിലുള്ള പൂവ്
File:Cyprus vine flower2.jpg
File:Star_Flower_-_തീപ്പൊരി_01.JPG|തീപ്പൊരിയുടെ ഇല
File:Ipomoea quamoclit from Kerala DSC 4519.jpg|ആകാശമുല്ല
File:Ipomoea quamoclit 3.jpg


## അവലംബം

* Germplasm Resources Information Network: ''Ipomoea quamoclit'' 

## ബാഹ്യകണ്ണികൾ
* ഭാരതത്തിലെ പുഷ്പങ്ങൾ: ആകാശമുല്ല

വർഗ്ഗം:പുഷ്പങ്ങൾ
വർഗ്ഗം:ഇപ്പോമിയ
വർഗ്ഗം:അധിനിവേശസസ്യങ്ങൾ
വർഗ്ഗം:പാൻട്രോപ്പിക്കൽ സസ്യങ്ങൾ
വർഗ്ഗം:ബ്രസീലിലെ സസ്യങ്ങൾ
വർഗ്ഗം:നേപ്പാളിലെ സസ്യജാലം
വർഗ്ഗം:കോൺവോൾവുലേസിയേ
വർഗ്ഗം:കേരളത്തിലെ സസ്യജാലം
ഈശ്വരമുല്ല

അരിസ്റ്റോലോക്കിയേസീ സസ്യകുടുംബത്തിലെ ഒരിനമാണ് **Indian birthwort** എന്നറിയപ്പെടുന്ന ***ഈശ്വരമുല്ല*** . **ഈശ്വരമൂലി, കരളകം, വലിയ അരയൻ, ഗരുഡക്കൊടി, ഉറിതൂക്കി** എന്നിങ്ങനെ പലപേരുകളിലും അറിയപ്പെടുന്നു. ഹിമാലയം മുതൽ ശ്രീലങ്ക വരെയും തെക്കുകിഴക്കൻ ഏഷ്യയിലെങ്ങും കാട്ടിലും കാടിനു പുറത്തുമെല്ലാം മരത്തിലും കുറ്റിച്ചെടിയിലും കയറിക്കിടക്കുന്ന ഒരു വള്ളിച്ചെടിയാണിത്. Troides helena, നാട്ടുറോസ് എന്നീ പൂമ്പാറ്റകളുടെ ആഹാരസസ്യമാണിത്. വിത്തുവഴിയോ കമ്പുമുറിച്ചുനട്ടോ പുതിയ ചെടി ഉണ്ടാക്കാം. മലയയിൽ പനിക്കെതിരെ ഇതിന്റെ ഇല ഉപയോഗിക്കാറുണ്ട്. ഫിലിപ്പൈൻസിലും ഇന്ത്യയിലും ഇതു പലവിധ ഔഷധമായി ഉപയോഗിച്ചുവരുന്നു. ഹോങ്കോങ്ങിൽ ഇതൊരു സംരക്ഷിത സസ്യമാണ്.

## അവലംബം

## പുറത്തേക്കുള്ള കണ്ണികൾ
* http://habitatnews.nus.edu.sg/pub/naturewatch/text/a101c.htm 
* ചിത്രങ്ങൾ http://lepidoptera.butterflyhouse.com.au/plants/aris/aristolochia-tagala.html
* http://www.somemagneticislandplants.com.au/index.php/plants/190-aristolochia-tagala 

വർഗ്ഗം:ഔഷധസസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ശലഭത്താര
വർഗ്ഗം:അരിസ്റ്റോലോക്കിയ
വർഗ്ഗം:കേരളത്തിലെ സസ്യജാലം
ഗരുഡൻ

## ഹിന്ദു ഐതിഹ്യത്തിൽ
കാശ്യപൻ തന്റെ പത്നിമാരായ കദ്രുവിനോടും വിനതയോടും എങ്ങനെയുള്ള സന്താനങ്ങളെയാണവശ്യമെന്ന് തിരക്കുന്നു. ശക്തൻമാരായ ആയിരം പുത്രന്മാരെ കാംക്ഷിച്ച കദ്രുവിന് ജനിക്കുന്ന സന്താനങ്ങളാണ് വാസുകി,അനന്തൻ തുടങ്ങിയ നാഗങ്ങൾ. വിനതയാവട്ടെ കദ്രുവിന്റെ ആയിരം പുത്രന്മാരെക്കാൾ ശക്തരായ രണ്ടു മക്കളെ ആവശ്യപ്പെടുന്നു.തുടർന്ന് വിനതയ്ക്കുണ്ടാവുന്ന രണ്ട് അണ്ഡങ്ങൾ കാലമേറെയായിട്ടും വിരിയാത്തതു കണ്ട് അക്ഷമ മൂത്ത് വിനത ഒരു മുട്ട പൊട്ടിക്കുന്നു.അതിൽ നിന്നും പകുതി മാത്രം വളർന്ന അരുണൻ ജന്മമെടുക്കുന്നു. അക്ഷമ കാണിച്ച അമ്മയെ കദ്രുവിന്റെ ദാസിയാവട്ടെ എന്നു ശപിച്ച് അരുണൻ പോകുന്നു. രണ്ടാമത്തെ മുട്ട വിരിഞ്ഞുണ്ടായ പുത്രനാണ് ഗരുഡൻ. അതിനിടെ കദ്രുവുമായി ഒരു പന്തയത്തിലേർപ്പെടുന്ന വിനത നാഗങ്ങളുടെ ചതിപ്രയോഗം കാരണം തോറ്റ് കദ്രുവിന്റെ ദാസിയായി മാറുന്നു. ദാസ്യം ഒഴിവാക്കാനായി നാഗങ്ങളുടെ ആവശ്യപ്രകാരം അമൃത് കൈക്കലാക്കാൻ ശ്രമിക്കുന്നതിനിടെ ഇന്ദ്രനെ തോൽപ്പിക്കുന്നു. അമ്മയെ ദാസ്യവൃത്തിയിൽ നിന്നും മോചിപ്പിക്കുന്നു. പിന്നീട് ഗരുഡൻ ഭഗവാൻ വിഷ്ണുവിന്റെ വാഹനമാകുന്നു.

നാഗങ്ങളുടെ ബദ്ധശത്രുവായാണ് ഗരുഡനെ കണക്കാക്കുന്നത്. പരുന്തുകളുടെ യഥാർത്ഥ സ്വഭാവം ഇങ്ങനെയൊരു വിശ്വാസത്തിനു കാരണമായിട്ടുണ്ടാകാം. ഹിന്ദു പുരാണങ്ങളിൽ ഗരുഡപുരാണം എന്ന പേരിലും ഒരു പുരാണമുണ്ട്. 

## ബുദ്ധ ഐതിഹ്യത്തിൽ
ബുദ്ധ മതത്തിൽ സുപർണൻ എന്നും ഗരുഡനു പേരുണ്ട്. എന്നാൽ ഗരുഡൻ എന്നത് വെറും ഒരു പക്ഷിയല്ല മറിച്ച്  ഭീമാകാരമായ ശരീരമുള്ള ദൈവിക അംശമുള്ള പക്ഷികളാണ്. ഹിന്ദു മതത്തിലേതു പോലെ നാഗങ്ങളുടെ ബദ്ധശത്രുവായാണ് ഗരുഡനെ ഇതിലും കണക്കാക്കുന്നത്. എന്നാൽ ഈ സ്വഭാവം കൃഷ്ണപ്പരുന്തിനേക്കാൾ  പാമ്പു കഴുകൻ ആണ് പ്രകടിപ്പിക്കുന്നത് .

## ഗരുഡ ചിഹ്നം
പല രാജ്യങ്ങളും ഗരുഡ ചിഹ്നം ഉപയോഗിക്കുന്നുണ്ട്.ഇന്ത്യ വായുസേനയുടെ കമാൻഡോ സംഘത്തിനു ഗരുഡ് എന്നാണ് പേരിട്ടിരിക്കുന്നത്.കരസേനയുടെ ബ്രിഗേഡ് ഓഫ് ഗാർഡ്സ് ഗരുഡനെയാണ് തങ്ങളുടെ ചിഹ്നമാക്കിയിരിക്കുന്നത്.കെ.എസ്.ആർ.ടി.സി.(KSRTC)യുടെ വോൾവോ ബസ്സുകളുടെ പേരും ഗരുഡ എന്നാണ്.  

ഇന്തോനേഷ്യ, തായ്‌ലാന്റ്, ഉലാൻബാതർ(മംഗോളിയ) എന്നിവയുടെ ദേശീയചിഹ്നം ഗരുഡൻ ആണ്‌

## ചിത്രശാല

പ്രമാണം:Coat of Arms of Indonesia Garuda Pancasila.svg|ഇന്തോനേഷ്യയുടെ ദേശീയചിഹ്നം 
പ്രമാണം:Emblem of Thailand.svg|തായ്‌ലാന്റ്റിന്റെ  ദേശീയചിഹ്നം .
പ്രമാണം:Ulanbataar.svg|ഉലാൻബാതർ ദേശീയചിഹ്നം 




## അവലംബം

## പുറത്തേക്കുള്ള കണ്ണികൾ

* Photos of Garuda  as represented in stone bas reliefs at the temples of Preah Khan and Angkor Wat in Cambodia.
* Garuda Purana
* Gauruda, arch-enemy of the naga

വർഗ്ഗം:രാമായണത്തിലെ കഥാപാത്രങ്ങൾ
വർഗ്ഗം:ഹൈന്ദവദൈവങ്ങൾ